Most na Adi - Beograd - BG-Info.org\nSaobraćaj u Beogradu Mostovi\nMost na Adi je drumski i šinski most u Beogradu koji povezuje opštine Novi Beograd i Čukarica, preko bloka 69 i Careve ćuprije, u blizini koje je izgrađena semaforizovana raskrsnica koja je povezana sa Bulevarom vojvode Mišića. Na levoj obali Save, most prelazi preko rukavca kod brodogradilišta i završava se kod Ulice Jurija Gagarina.\nMost na Adi je svečano otvoren u novogodišnjoj noći između 31. decembra 2011. i 1. januara 2012. Radovi na pristupnim saobraćajnicama su nastavljeni u 2012. godini kao i radovi na izgradnji šinskog sistema za koji je predviđen prostor na sredini mosta.\nMost je predviđen kao deo beogradskog Unutrašnjeg magistralnog poluprstena koji bi povezivao Novi Beograd i Zvezdaru. Idejno rešenje mosta dala je slovenačka firma "Pointing", pobedivši na konkursu održanom 2004. godine, u konkurenciji 11 preduzeća. Pobedničko idejno rešenje je određeno jednoglasno od strane stručnog žirija kojim je predsedao Nikola Hajdin, predsednik Srpske akademije nauka i umetnosti i projektant beogradskog Novog železničkog mosta.\nMost preko Ade Ciganlije je most sa kosim zategama, šest kolovoznih traka, dve staze za pešake i dva koloseka namenjena budućem lakom metrou, ukupne dužine 929 metara i širine 45 metara. Pilon je visok 200 metara, sa kojeg se pružaju zatege koje drže deo gredne konstrukcije preko Save. Dužina glavnog raspona je 376 metara.\nDirekcija za građevinsko zemljište i izgradnju Beograda je, 17. marta 2008. godine, izabrala konzorcijum sa austrijskom firmom "Por tehnobau und umvelt aktingezelšaft" na čelu, za najpovoljnijeg ponuđača na konkursu. Planirano je da projektovanje i izgradnja mosta košta 118.652.230 evra. Prvobitna cena, prema idejnom projektu iz 2005. godine, trebalo je da bude oko 90 miliona €, ali je ona porasla jer je, u međuvremenu, porasla cena čelika na svetskom tržištu i to za više od 50%.\nPredviđeno je da veći deo troškova izgradnje bude finansiran kreditom koji je Grad Beograd podigao kod Evropske banke za obnovu i razvoj, a izgradnju prilaznih saobraćajnica bi finansirala Direkcija za građevinsko zemljište i izgradnju Beograda. Pripremni radovi su počeli krajem leta 2008, a izgradnja mosta je počela 1. decembra iste godine.\nDirekcija za Građevinsko zemljište i izgradnju Beograda je 10. jula 2009. raspisala konkurs za izradu idejnog rešenja za izgradnju prilazne petlje za most sa čukaričke strane, čime bi bile povezane Radnička ulica sa petljom kod Hipodroma, Bulevar Vojvode Mišića kao i budući Unutrašnji magistralni poluprsten. Na petlji, prema uslovima konkursa, moraju postajti uslovi za drumski, šinski, pešački i biciklistički saobraćaj, i rešenje mora biti ekološki prihvatljivo.


BEZ NAMETANJA MEĐUNARODNE ZAJEDNICE Dodik: Ni Srpska, ni Srbija ne žele rat, već mir i stabilnost u regionu - Srpskainfo\nSrpski član Predsjedništva BiH Milorad Dodik izjavio je da ni Republika Srpska, ni Srbija ne žele rat i sukobe, nego da se snažno zalažu za mir i stabilnost u regionu.\nDodik je sinoć za RTS naglasio da je za Republiku Srpsku veoma značajno da u Beogradu ima s kim da razgovara, da posebno raduje razumijevanje predsjednika Srbije Aleksandra Vučića, te zahvalio za pomoć Srbije u realizaciji velikog broja kapitalnih infrastrukturnih projekata u Republici Srpskoj.\nGovoreći o najavljenom sastanku u Vašingtonu predstavnika Srbije i samoproglašenog Kosova, Dodik je rekao da je delegacija Republike Srpske juče u Beogradu željela da Vučića upozna o mogućnosti da se na tom sastanku otvori i pitanje Republike Srpske, posebno u kontekstu kršenja Dejtonskog sporazuma.\n– Vučiću smo predstavili argumente o duplim aršinima međunarodne zajednice i pokušajima dijela bošnjačke politike da derogira Republiku Srpsku, kao i nastojanjima ka slabljenju Srbije kao lidera u region – pojasnio je Dodik.\nKomentarišući reagovanja iz Sarajeva na sastanak sa Vučićem, Dodik je naglasio da susreti predstavnika Srbije i Srpske nisu i nikada neće biti usmjereni protiv bilo koga, jer je tu riječ o unapređenju bilateralnih odnosa u skladu sa specijalnim paralelnim vezama, definisanim Dejtonskim sporazumom.\n– Sarajevo nikada nije dalo odgovor na pitanje ko je pokušao da ubije Vučića u Srebrenici, koji je tamo došao da se pokloni žrtvama. To isto Sarajevo nastoji da od Savjeta ministara, kao pomoćnog tijela Predsjedništva BiH, načini takozvanu vladu BiH, ali mi iz Republike Srpske to nikada nećemo dozvoliti jer poštujemo slovo Dejtona – poručio je Dodik.\nNavodeći da je BiH država samo prema međunarodnom planu, Dodik je zaključio da od nje nema ništa i da je bolje da svaki narod živi sam za sebe.\nPolitika Milorad DodikratRepublika Srpska\nBORENOVIĆ ODGOVORIO DODIKU "Džaba ti laži, dokazi su mnogo jači"


Ziberi i Zaev viđeni na mestu premijera - Svet - Dnevni list Danas\nPočetna » Svet » Ziberi i Zaev viđeni na mestu premijera\nSeverna Makedonija nakon izborne pobede SDSM\nKriza izazvana virusom korona svakako će biti jedan od glavnih izazova za novu vladu Severne Makedonije, ali ne samo to.\n0Piše: Ivana Šundić Mihovilović 17. jula 2020. 10.07\nNa jesen se očekuje i suočavanje sa negativnim efektima pandemije u ekonomskom delu, ali i otvaranje poglavlja za Evropsku uniju, što je otežano najnovijim uslovljavanjem Bugarske, ocenjuje za Danas Gordana Duvnjak, glavna i odgovorna urednica nedeljnika Fokus iz Skoplja.\n„Očekuje nas dakle teška i neizvesna jesen u situaciji kad su brojke zaraženih od kovida 19 i umrlih visoke, a granice zatvorene zbog opasnosti od širenja virusa“.\nOvakav pesimističan stav deli i Safet Biševac, novinar iz Skoplja, koji za Danas navodi da je zaduživanjem od gotovo milijardu evra, vlada za sada pokrila deo problema izazvanih virusom korona, „ali to neće moći trajati“.\n„Deo tog novca vlada je predizborno podelila u vidu vaučera od 50 evra za siromašne i 100 evra za turističke vaučere. Ključno pitanje, ipak, biće kako pronaći novac za neophodne kapitalne investicije u budžetu. Dakle, najteže verovatno tek predstoji, a to će svakako biti ključni problem za novu vlast kada bude formirana“.\nBiševac ukazuje da je velika većina građana u predizbornim anketama (više od 60 odsto), izražavala nezadovoljstvo ukupnom situacijom u zemlji, najpre ekonomskom, a posebno na zdravstvenom planu.\n„Makedonija je u poslednjih mesec dana svakodnevno beležila trocifreni broj novozaraženih. Praktično, gotovo pet puta je viši broj zaraženih od prvobitnih procena i bliži se brojci od 10.000, a nekoliko puta je veći broj preminulih od prvih procena. Izbori su tu svakako jedan od razloga, niz popuštanja mera od strane vlasti, a pravo stanje će se znati u narednim danima. Ekonomske posledice će se prema svim predviđanjima tek osetiti u punoj meri, i kroz povećanje broja ljudi koji će ostati bez posla, kao i kroz budžetske posledice“.\nKomentarišući predviđanja da je ishod parlamentarnih izbora takav da je dug put do magičnog broja 61 za formiranje vlade, Duvnjak ukazuje da je kapacitet vladajuće koalicije „Možemo“ bivšeg premijera Zorana Zaeva malo veći od opozicione koalicije „Obnova Makedonije“ pod liderstvom Hrstijana Mickoskog, „iako ni tu neće ići glatko“.\nSve albanske partije su, ukazuje, kategorične u podršci Prespanskom dogovoru kojim je rešen problem sa Grčkom i ulasku u NATO.\n„Koji je problem Zaeva? On bi bio najsretniji da može da napravi novu koaliciju sa Alijansom i DPA (partije etničkih Albanaca), ali fale mu glasovi, tako da će morati da se osloni ipak na svog dosadašnjeg partnera – Demokratsku uniju za integraciju (DUI, takođe albanska) sa kojim je poslednjih nekoliko meseci bio u verbalnom ratu“.\n„Ali videćemo“, dodaje Gordana Duvnjak, jer u malim zemljama poput naše, i ranije se dešavalo da je glavni ključ u „Kaleto“ (sinonim za ambasadu SAD koja se nalazi blizu Skopske tvrđave).\n„Biće interesantno videti da li će DUI ostati na sadašnjem insistiranju da novi makedonski premijer bude Albanac (njihov predlog je dugogodišnji iskusni parlamentarac Naser Ziberi, koji trenutno radi kao notar). Zaev je već izjavio da neće dozvoliti ucenu i da će on biti stari-novi premijer, ali videćemo.“\nPrvo, dodaje, da Državna izborna komisija „ručno prebroji glasove“ jer im je prekjuče iznenada „pao“ sajt i postoji sumnja da je hakovan. SDSM tvrdi da ima tri odsto više od VMRO-DPMNE, ali sve dok ne izađu zvanični podaci, krajnje je neizvesno.\nSagovornica Danasa ocenjuje da su ankete omanule kada je reč o izbornom rezultatu albanskog bloka partija jer su tu predviđale „fifti-fifti’ situaciju najviše zbog navodne zamorenosti vladavinom DUI, koja je već skoro 18 godina deo vlasti. Duvnjak dodaje i da je „izborno iznenađenje priredila i mala ultra levičarska partija, desničarskog ponašanja ‘Levica’ mladog univerzitetskog profesora Dimitara Apasijeva, koja je delom zbog njegove buntovnosti i neuobičajenog stila dobila jedan do dva mandata“.\nKrajnje tesan ishod izbora, po mišljenju Biševca, potvrđuje duboku podeljenost makedonskog društva u celini. Nezvanična raspodela mandata, tvrdi naš sagovornik, upućuje na ponovno koaliranje SDSM Zaeva i DUI Ahmetija, koji su i do sada bili partneri u vlasti.\n„Ono što je sada drugačije jeste broj poslanika koje ima Ahmeti i ključni zahtev njegove stranke u kampanji, da premijersko mesto u novoj vladi pripadne njihovom kandidatu. Ahmeti je na ovom pitanju temeljio čitavu kampanju, i to mu je po svemu sudeći donelo najviše poslaničkih mandata u albanskom političkom bloku.“\nNaši sagovornici se slažu da će pregovori svakako biti teški i mučni za obe strane, te da bez obzira na otrovne strele koje su upućivali jedni drugima, obe strane nisu do kraja isključile mogućnost ponovnog koaliranja. „Različita će biti cena koju će Zaev morati da plati za formiranje vlade“, kaže Biševac.\nHristijan Mickoski, lider VMRO-DPMNE, juče je najavio da njegova stranka ne odustaje od borbe za formiranje većine u predstojećim pregovorima sa strankama koje su osvojile poslanička mesta.\nIzbori, pobeda, Republika Severna Makedonija, Zoran ZaevBeograd


Za male heroje koji nisu s nama: „Srce za djecu oboljelu od raka“ predstavilo film”Sa druge strane medalje” – Radio Studio D ::: 99,40 i 97,40 FM\nZa male heroje koji nisu s nama: „Srce za djecu oboljelu od raka“ predstavilo film”Sa druge strane medalje”\n- 15. Decembra 2021.\nUdruženje Srce za djecu oboljelu od raka posebnim aktivnostima obilježava svaki 15. dan u mjesecu, datum koji je namijenjen sjećanju na sve male heroje koji nisu sa nama. Ovo je dan koji je posvećen i njihovim roditeljima, neprestanoj borbi, strahovima i neizmjernom boli koja ostaje iza. S ciljem da javnosti pribiže svu patnju kroz koju prolaze i mali heroji i njihovi roditelji snimljen je i film koji je simbolično prikazan danas.\nTV i online premijera filma “Sa druge strane medalje” režiserke Aide Kauković, a čiji glavni akter je hrabra majka Tanja Kišić, Rijadova majka, Imranova i Bilalova majka, upriličena je danas u 9h na You Tube kanalu Udruženja. Isti dan film su prikazale i brojne tv kuće među kojima je i Tatabrada TV, dajući svoj doprinos ovom projektu. Gledaoci Tatabrada televizije film “S druge strane medalje” mogu pogledati danas u 11:30h i 18:30h.\nInače, u BiH na godišnjem nivou bude registrovano oko 100 novooboljele djece od kojih veliki procenat bude i izliječen, stoga je podrška društva i sistema neizmjerna, kao i Udruženja, koji brojnim projektima nastoji olakšati proces liječenja i malim herojima i njihovim roditeljima.\nProces izlječenja je mukotrpan, dug i neizvjestan, ono što najteže pada djeci i njihovim roditeljima je odvojenost u momentima liječenja,što će za djecu sa Kantona biti riješeno otvaranjem Roditeljske kuće u Tuzli. Kako navode iz Udruženja radovi su u toku, a ukoliko se proces bude odvijao planiranom dinamikom njeno otvorenje se može očekivati polovinom sljedeće godine. Pored navedenog, Udruženje u okviru novogodišnjih aktivnosti krenulo je i sa projektom podjele novogodišnjih paketića, sve s ciljem da malim anđelima vrate osmijeh na lice.\nPrevious article U petak dodjela priznanja „Lideri biznisa“ i „Turističke zvijezde“ TK za 2021.\nNext article Nestao poznati tuzlanski muzičar Jasmin Malkočević


Da li je Melanija simbol otpora Trampu? - CdM\nDa li je Melanija simbol otpora Trampu?\nAmerička prva dama Melanija Tramp se svojim izjavama, modnim izborima ili pak iznenadnim ćutanjem, diskretno ali planski, distancira od svog supruga predsjednika SAD-a Donalda Trampa, pazeći da ga ne kritikuje direktno, ali jasno stavljajući do znanja da se sa njim ne slaže.\nMelanija je na Tviteru objavila da je razočarana politikom prisilnih razdvajanja porodica migranata na granici, koju sprovodi Trampova administracija, a potom je posjetila raseljenu djecu, što je korak kakav predsjednik nije preduzeo, primjećuje AP.\nU trenutku kada joj se suprug ponovo našao “pod lupom” zbog navodne afere s porno glumicom Stormi Danijels, ona je naprosto nestala iz javnosti.\nA kad je riječ o medijima, stalno gorućoj temi u SAD i šire s obzirom na odnose Donalda Trampa s novinskim kućama i njihovim predstavnicima, prva dama je, posredstvom svoje portparolke, poručila da će na televiziji gledati šta joj je volja, pa čak i kablovski TV kanal koji je često na dnu Trampove medijske ljestvice.\nNajnoviji primer puta kojim se Melanija sve češće kreće, distancirajući se od Trampa, jeste njen odgovor na predsjednikove kritike upućene superzvijezdi NBA Lebronu Džejmsu, čiju je inteligenciju ismijao u reagovanju na njegov intervju za CNN.\nI ovog puta je Melanijina portparolka Stefani Grišam brzo novinarima rekla da “Lebron Džejms izgleda radi na dobrim stvarima u korist buduće generacije” te da je prva dama raspoložena da posjeti njegovu novu školu za djecu pod rizikom.\nOva izjava očigledno ima za cilj da Melanijine poglede odvoji od predsjednikovih, s tim da, ipak, ne sadrži ni najmanju kritiku na račun predsjednika, čije čak ni ime ne pominje, konstatuje AP.\nMelanija Tramp, koja se puna 24 dana nije pojavila u javnosti nakon operacije bubrega u maju, takođe je izbjegla neke od tradicionalnih dužnosti prve dame, a u zenitu “sage” o Trampu i Danijelsovoj, u januaru, nije se sa njim pojavila u Davosu.\nTada je njen kabinet odbio da obrazloži zašto se nije pojavila, što inače nije uobičajena praksa, te su posmatrači mogli da, do mile volje, izvlače sopstvene zaključke.\nIako Melanijini postupci nisu oličenje glasnog prkosa, ipak isrctavaju njen zasebni put privlačeći pažnju, zbog čega neki, naročito u ljevici, u njoj vide skriveni simbol “otpora”.\nZa druge, pak, pomenuti Melanijini potezi nemaju nikakvog značaja, a ni uticaja na njenu duboku povezanost sa predsjednikom i njegovom prilično nepopularnom politikom, zaključuje američka agencija.\nTagoviDonald Tramp Melanija Tramp prva dama SAD simbol otpora\n2 Komentara na "Da li je Melanija simbol otpora Trampu?"\nTrampova ćerka Ivanka koristila privatni mejl za poslove vlade


NAGRAĐIVANI FILM "MINARI" U DOMAĆIM BIOSKOPIMA OD 20. MAJA | musicpocket\nMinari je omaž svim emigrantima.Osamdesetih godina, sedmogodišnji Korejac, dečak Dejvid suočava se sa novim okruženjem i drugačijim načinom života u trenucima kada njegov otac preseli porodicu u ruralni deo Amerike. Majka dečaka užasnuta je što porodica živi u sred nenaseljenog mesta, u kamp kućici, dok se nestašni dečak Dejvid i njegova sestra dosađuju.\nInspirisan sopstvenim odgojem scenarista i reditelj filma Li Ajzak Čung (Lee Isaac Chung) snimio je delikatnu priču o velikoj želji za ostvarenjem američkog sna, o Korejskoj porodici koja se seli u Arkansas gde osniva farmu. Pored izazova koje im donosi novo životno okruženje, oni shvataju neprocenjivu vrednost porodice i šta je to što zasita čini dom. Film “MINARI” izazvao je veliku pažnju prošle godine kada je prikazan na Sandens festivalu na kom je osvojio i Nagradu žirija i Nagradu publike. Nakon toga nominovan je za šest Oskara, a glumica Ju Jung Jun ovenčana je nagradom za najbolju žensku ulogu.


Danci očekuju "veličanstven" duel - Sportske.net\nDanci očekuju "veličanstven" duel\nRukometni reprezentativci Danske složili su se da je atmosfera u Beogradskoj areni na Evropskom prvenstvu sjajna i istakli su da ne brinu za svoju bezbednost u današnjem finalu protiv Srbije.\nLevo krilo reprezentacije Danske Anders Egert Jensen kazao je da će meč protiv Srbije predstavljati "najveće rukometno iskustvo u njegovoj karijeri".\n"Gledao sam meč polufinala između Srbije i Hrvatske i bio sam oduševljen atmosferom kao neko malo dete. Složio sam se sa Kasperom Sondergardom i Boom Spelerbergom da bi više voleli da sa Srbijom igramo finale. Ne zato što su bolji za nas, već što bi tako dobili najveće rukometno iskustvo u karijerama."\n" Biće ludo", kazao je Egert danskim medijima.\nEgert je dodao da će "utakmica biti veličanstvena".\nDanski golman Niklas Landin kazao je da se ne brine za sigurnost u Beogradskoj areni.\n"Kada sam čuo šta se desilo sa (Žarkom) Šešumom, pomislio sam 'koji psihopata može tako nešto da uradi'. Nismo nervozni jer ima toliko pripadnika bezbednosti. Kapiram da se ovaj incident dogodio isključivo jer su igrali Srbija i Hrvatska, jer te dve države imaju težak period sukoba iza sebe", kazao je Landin.\nDesno krilo Danske Hans Lindberg rekao je da nikada nije video sličnu atmosferu na rukometnoj utakmici.\n"Atmosfera u Areni je neverovatna."\n"Dosta nas igra u Nemačkoj, gde na rukometne utakmice dolazi skoro 20.000 navijača, ali ne može da se poredi. Ovde publika nosi svoj tim, pritiska sudije i protivničke igrače", rekao je Lindberg.\nSelektor Ulrik Vilbek takodje je istakao da nije zabrinut za bezbednost.\n"Organizacija prvenstva je fenomenalna, mere obezbedjenja su ogromne i neće biti nikakvih problema. Fokusiramo se samo na utakmicu, osećamo se bezbedno i nisam uopšte zabrinut", rekao je Vilbek.\nFinale Evropskog prvenstva izmedju Srbije i Danske počinje danas u 17.00 u Beogradskoj areni.


U ovom trenutku deficitarni su slijedeči citostatici sa liste citostatika koju nabavlja ovaj zavod:\nZa navedene lijekove Federalni zavod nema zaključene ugovore o nabavci i isporuci zdravstvenim ustanovama, obzirom da, uglavnom zbog relativno niske cijene i malih potrebnih količina, dobavljači nisu iskazali interes za nabavku i isporuku navedenih lijekova, tako da se već duže vrijeme na raspisane tendere ne prijavljuju zainteresovani dobavljači. U toku je aktivnost na raspisivanju novog tendera za hitnu nabavku navedenih lijekova.\nNa Finansijski plan Federalnog zavoda zdravstvenog osiguranja i reosiguranja za 2019. godinu data je saglasnost od strane Parlamenta Federacije Bosne i Hercegovine tek 20.02.2019. godine, od kada je Federalni zavod bio u mogućnosti da vodi postupke javne nabavke lijekova za tekuću godinu i zaključuje ugovore sa dobavljačima za već provedene tendere. Na taj način obezbijeđena je nabavka lijekova koji su u prethodnom periodu bili deficitarni.\nFederalni zavod zdravstvenog osiguranja i reosiguranja u skladu sa pozitivnim zakonskim propisima poduzima sve radnje u okviru svoje nadležnosti da osigura kontinuitet u snabdijevanju zdravstvenih ustanova lijekovima čiju nabavku finansira.


Zbog radova na Vodozahvatu 1 Subotica i Palić u subotu bez vode | (Vesti - 24. 04. 2017) Subotica.com\nZbog radova na Vodozahvatu 1 Subotica i Palić u subotu bez vode\n24.04.2017. u 08:58h\nJKP "Vodovod i kanalizacija" je najavilo radove na Vodozahvatu 1 koji će trajati od petka jedan čas pre ponoći pa sve do narednog dana, najkasnije do 19 časova. Kao posledica radova biće obustava isporuke vode u Subotici i na Paliću. Apeluje se na građane da se pripreme za ovu situaciju.\nZbog planiranog izvođenja radova na rekonstrukciji sabirnog cevovoda na fabrici za preradu vode, u petak, 28. aprila, od 23 časa, doći do prekida vodosnabdevanja u najvećem delu grada, kao i u delu naselja Palić. Očekuje se da će tokom subote, 29. aprila, prekid u vodosnabdevanju trajati najduže do 19 časova, mada postoji mogućnost da se radovi završe i ranije, ali ne pre 15,00 časova.\nPrilikom rekonstrukcije sabirnog cevovoda i nakon ponovnog uspostavljanja vodosnabdevanja moguća je pojava zamućenja vode, kao i pada pritiska u vodovodnoj mreži, u trajanju od oko 90 minuta.\nKako se navodi u saopštenju JKP "Vodovod i kanalizacija", ovo preduzeće radi na rekonstrukciji sabirnog cevovoda na fabrici za preradu vode, a u okviru Projekta za unapređenje vodnih sistema grada Subotice.\nDo završetka radova preostalo je još da se ugradi peskolov i da se novoizgrađeni cevovod priključi na filtersku stanicu, što je i razlog zbog kojeg je neophodno zaustaviti fabriku vode kao i isporuku vode krajnjim korisnicima.\nParalelno sa izvođenjem radova biće urađen i remont trafostanice na Vodozahvatu 1.\nIz JKP "Vodovod i kanalizacija" apeluju na građane da se blagovremeno pripreme za nestanak vode.\nOdloženi radovi na Vodozahvatu 1, neće biti isključenja vode u subotu\njkp vodovod i kanalizacija vodovod Palić isključenja vode isključenja vode u subotici isključenja vode palić javno komunalno preduzeće vodovod i kanalizacija vodovodna mreža isključenje vode radovi na vodovodnoj mreži\npre 11 minuta i 15 sekundi\npre 41 minut i 15 sekundi\npre 26 minuta i 15 sekundi


Autor Sonja Milekic\t Postavljeno окт 26, 2016\nMeko kuvana ili termički neobrađena jaja u domaćem majonezu ili nekim tortama,trudnice ne bi trebalo da jedu. Jaja, naime, mogu da sadrže bakterije koje izazivaju salmonelozu, a manifestuje se povraćanjem i prolivom, što može da utiče i na plod.\nKada se uzimaju u trudnoći jaja moraju da budu dobro termički obrađena. Čak i kada pripremate jelo sa jajima, dobro operite ruke, jer opasne bakterije mogu da se nalaze i na ljusci.\nNepasterizovane namirnice mogu da sadrže bakterije, među kojima je najopasnija listerija, koja može da dovede do pobačaja ili prevremenog porođaja. Pasterizovanjem se ove bakterije uništavaju.\nNaime, kada infekcija kroz placentu stigne do ploda, uzrokuje ozbiljna oštećenja nervnog sistema, a u težim slučajevima dovodi i do smrti ploda u utrobi ili odmah po rođenju.


Fudbalski klub Partizan nije uspeo da odloži sankcije disciplinaca UEFA i Molde će dočekati bez prisustva publike u prvoj utakmici plej-of runde kvalifikacija za Ligu Evrope.\nDelom, pošto je Evropska fudbalska federacija rešila da deca do 14 godina koja su članovi fudbalskih škola mogu da budu na tribinama.\nI oni najmlađi koji će moći da uđu na stadion u Humskoj moraće da ponesu sredstvo identifikacije u vidu đačke ili zdravstvene knjižice. Podsetimo, Partizan je suspendovan od strane UEFA nakon prve utakmice trećeg kola kvalifikacija za Ligu Evrope protiv Malatje, zbog rasizma.\n- Molba FK Partizan regulativnom telu UEFA za ukidanje suspenzije nad stadionom Partizana u utakmici plej of faze kvalifikacija za Ligu Evrope FK Partizan – FK Molde je odbijena. Žalba koju je FK Partizan podneo disciplinskoj komisiji UEFA biće naknadno uzeta u razmatranje o čemu će klub i javnost biti pravovremeno obavešteni. Na molbu FK Partizan po članu 73 (h) DR utakmici plej of faze kvalifikacija za Ligu Evrope regulativno telo UEFA je dozvolilo prisustvo dece uzrasta do 14 godina koja pripadaju Omladinskoj školi fudbala crno-belih ili školama fudbala u Beogradu i Srbiji. Škole fudbala čiji članovi uzrasta do 14 godina, isključivo uz prisustvo trenera, žele organizovano da dođu na utakmicu moraju se prijaviti na brojeve telefona 011/2197437, piše u saopštenju crno-belih.


Linta je napomenuo da vlasti u Sarajevu najavljuju donošenje skandaloznog zakona na osnovu kojeg nameravaju da iskopaju posmrtne ostatke oko 13.000 davno umrlih Srba i prenesu ih u kosturnicu za spaljivanje.\n- Kantonalna vlast, kao razlog, navodi činjenicu da se grobno mesto ili grobnica mogu prekopati 10 godina posle sahrane u slučaju da se za njih ne plaća novčana naknada ili se ne održavaju - rekao je Linta.\nOn je ukazao na činjenicu, koja se ne sme zaboraviti, da je iz Sarajeva tokom i posle rata proterano više od 150.000 Srba, koji sada žive u Srpskoj, Srbiji i širom sveta, te da mnogi od njih ne znaju za ovu nameru.\nLinta je naveo da je posle proterivanja i ubijanja Srba, uništavanja i otimanja srpske imovine na red došlo i uništavanje srpskih grobova.\nPrema njegovim rečima, kantonalna vlast u Sarajevu hoće da izbriše sve tragove postojanja Srba u ovom gradu, a krajnji cilj je da se pošalje šovinistička poruka kako Srbi nikada tu nisu ni živeli.\n- Na taj način nastoje dodatno promovisati najbezočnije izmišljotine da su Srbi izvršili agresiju na BiH i da su činili masovne zločine i genocid nad Bošnjacima - rekao je Linta.\nOn je istakao da je vrhunsko licemerje slušati izjave bošnjačkih političara kako je Sarajevo tobože multietnički grad u kojme se poštuju prava svih njenih građana, saopšteno je iz Saveza Srba iz regiona.


Vučić: Nikada više interesa da se promijeni put Srbije - Vijesti.me\n"PREDSTOJEĆI IZBORI VAŽNI"\nPremijer Srbije i lider naprednjaka Aleksandar Vučić izjavio je danas u Nišu da su predstojeći izbori važni za Srbiju jer nikada više nije bilo različitih interesa da se promijeni put države.\nOn je na predizbornom skupu u hali Čair rekao da je pred Srbijom jednostavan izbor: ili ste za prošlost, odnosno one koji su učestvovali u pljačkaškoj privatizaciji, koji su ojadili sva preduzeća ili su za budućnost i Srbiju koja ide naprijed.\n"Odjednom po svaku cijenu svi žele vlast. Ne postoji uvreda koju nijeste čuli proteklih dana, a vrhunski argument zbog kojeg bi ljudi trebalo da glasaju za njih je Vučiću pederu", kazao je Vučić.\nOn se zapitao da li ljudi žele da Srbija ponovo bude "gubavac Evrope" koju svi gledaju popreko.\nNajveće iznenađenje za sve prisutne u Hali "Čair" bilo je to što se za govornicom nije pojavio ni jedan funkcioner SNS-a u Nišu.\nVučić je razriješio "misteriju" rekavši da je to "njegov odgovor njima za sve njihove svađe u protekle dvije godine".\n"Nijesu oni malo uradili, nijesu nedovoljno uradili. Mogu da se ljute koliko hoće, ali, ili će da se poprave ili će svi da lete", kazao je Vučić.\nNa predizbornoj konvenciji u Nišu građanima su se obratili i predsjednik PUPS-a Milan Krkobabić, predsjednik Socijaldemokratske stranke Rasim Ljajić, potpredsjednik SNS-a Nebojša Stefanović, potrpedsjednica SNS-a Zorana Mihajlović i karatistikinja Branka Aranđelović.\nIdemZaKanadu 2 godine i 7 mjeseci\nbracki 2 godine i 7 mjeseci\nako si saveznik rusije ne znaci da si gubavac evrope. znas li ti kako se zivi u bjelorusiju?\nmacu pikcu 2 godine i 7 mjeseci\nzivot nas je naucio da se ovih politickih supermena treba pribojavati jer sve znaju svuda se petljaju i posle odredjenog vremena osile i polude, ali cinjenica je da svijet ne zeli jaku srbiju koja jaca svakim danom, zbog toga iz mrtvih su digli mrtvig tadica, zbog toga su oslobodili seselja ne bi li se struktura vlasti zatalasala i smanjila se podrska vucicu, a sve sa ciljem gore navedenim, ne jaka srbija.


Vučić: Tutin i Novi Pazar “crne rupe” vakcinacije – Sandžačke Novine\nPredsjednik Srbije Aleksandar Vučić izjavio je danas da je on lično pobornik ideje o obaveznoj vakcinaciji za pojedine kategorije stanovništva, što je u Francuskoj pravilo za zdravstvene radnike, ali da u Srbiji tako nešto nije moguće zbog Ustava koji to brani, jer bi predstavljalo kršenje ljudskih prava.\nVučić je, takođe, naveo da će 50 odsto vakcinisanih punoljetnih Srbija preći u narednih dan ili dva.\nUpitan da li Srbija može da prati Francusku ili Grčku po pitanju obavezne vakcinacije za pojedine kategorije stanovništva, ili će možda digitalni sertifikat biti potreban za ulazak u klubove, bioskope, pozorišta, Vučić je primjetio da je Njemačka pokušala nešto slično što i Francuska, pa odustala zbog ljudskih prava.\n„Imamo Ustav u kojem su svi ravnopravni. Kako da kažem bilo kome, šta god mislio, a pobornik sam vakcinacije, da možete da uđete u šoping mol ako ste vakcinisani, a ne možete ako niste? Kako onda da odbranim Ustav, iako ne krijem šta mislim o onima koji ne žele da prime vakcinu”, upitao je Vučić, prenosi Tanjug.\nOn je naveo i da je posljednjih dana više ljudi vakcinisano, oko 5.000 dnevno, što, naravno, nije dovoljno.\n„Slaba je vakcinacija, od Tutina, Sjenice, Novog Pazara, to su kao crne rupe do Lajkovca, Mionice, Uba. Ne znam šta je u pitanju, možda ni mi nismo dobar posao obavili. To nije ništa nacionalno”, rekao je Vučić.\nKako je rekao, rastu brojevi zaraženih, oko 20 odsto na nedjeljnom nivou u posljednjih nekoliko sedmica, što nije zabrinjavajuće ove ili sljedeće nedjelje, ali biće za mjesec i po dana.\nTim prije što kreću fudbalske, košarkaške utakmice, svi hoće slobodne hale, a to samo ubrzava širenje zaraze.\n„Ako me pitate da li bih lično bio pobornik onoga što rade Makron ili Micotakis, da sutra bih to uradio, ali postoji ograničavajući faktor, Ustav”, rekao je Vučić.


Vesti online / Srpski informativni portal / Britanski mediji: Nova ruska avionska bomba - signal agresije\nNova ruska "magija" stiže (Foto: Ilustracija)\n"Dejli ekspres" smatra da nova municija, namenjena za petu generaciju lovaca Su-57, povećava strahove u vezi sa mogućim početkom trećeg svetskog rata.\nČlanak citira predstavnika koncerna "Tehmaš", gde je razvijena bomba, koji je rekao da je uz pomoć bombe moguće napasti metu na udaljenosti od 30 kilometara, izbegavajući neprijateljski vazdušni prostor.\nJedna takva bomba opremljena je sa 15 samociljajućih podmunicija, koje su dovoljne da unište tenkovski kolonu ili raketnu bateriju. Pritom "Drelj" ostaje nevidljiv za radar, piše tabloid.\n"Dejli ekspres" tvrdi da je Rusija saopštila o novoj bombi ubrzo nakon što je u britanskom Solsberiju otrovan bivši pukovnik Glavne obaveštajne uprave (GRU) Rusije Sergej Skripalj, što, kako se navodi u članku, predstavlja "još jedan signal agresije Kremlja".\nZapravo, "Tehmaš" je prvi put predstavio ovu bombu na sajmu avijacije MAKS, a pod nazivom "Drelj" ona je postala poznata na forumu "Armija 2016".\nKasetna bomba "Drelj", koji će 2018. godine ući u Oružane snage Rusije, predviđena je za uništavanje oklopne tehnike, zemaljskih radarskih stanica i kontrolnih punktova po bilo kom vremenu bez aviona koji bi ulazili u zonu dejstva protivvazdušne odbrane.


INSPEKCIJA PROVERAVA IZGRADNJU DOMA ZA NEGU GERONTOLOŠKOG CENTRA U SUBOTICI\nGrađevinska inspekcija prikuplja podatke za podnošenje krivične prijave zbog bespravne izgradnje Doma za negu pri Gerontološkom centru u Subotici, rečeno je danas u Službi za inspekcijsko-nadzorne poslove Gradske uprave Subotica.\nDirektor Gerontološkog centra u Subotici Petar Balažević potvrdio je juče da je dogradnja objekta Doma pri toj ustanovi rađena bez građevinske dozvole, ali da je, kako tvrdi, dozvola u međuvremenu dobijena.\nBalažević je rekao da je Gerontološki centar 10. decembra podneo Službi za građevinarstvo zahtev za dobijanje dozvole, ali je Gradska uprava tek sredinom marta ove godine sazvala sednicu Komisije za planove, kada su radovi već počeli.\nOn je dodao da će radovi na objektu biti nastavljeni čim građevinska inspekcija povuče rešenje o zatvaranju gradilišta, ali je danas saopšteno da je u toj inspekciji u toku prikupljanje podatka za podnošenje krivične prijave.\nPredsednik Saveza bačkih Bunjevaca (SBB) Mirko Bajić zatražio je u subotu od Demokratske stranke da smeni direktora Gerontološkog centra u Subotici Petra Balaževića, jer su ga sami postavili i da se ograde od njegovog rada zbog, kako je naveo, nesavesnog rada.\nBajić je na konferenciji za novinare u Subotici rekao da ima saznanja da se “određeni poslovi u tom gerontološkom centru rade bez dozvole, da se zaustavljaju radovi i rade tenderi bez prave procedure”.\nVojvođanski istraživački centar (VOICE) iz Novog Sada objavio je u martu da je Ministarstvo za rad, zapošljavanje, boračka i socijalna pitanja krajem 2014. godine uložilo 50 miliona dinara za dogradnju Doma za negu pri Gerontološkom centru u Subotici.\nKako je VOICE tada naveo, dogradanja je rađena po hitnom postupku, bez raspisivanja javnog poziva, a radovi su započeti bez lokacijske i građevinske dozvole, što je potvrdila služba za inspekcijsko-nadzorne poslove u svom izveštaju.\nPosao je dobila firma Molimentum iz Kule, čiji je direktor Zoran Videkanić, rođeni brat odbornika Srpske napredne stranke (SNS) i predsednika Opštinskog odbora SNS u Kuli Perice Videkanića.\nKamen temeljac za gradnju, postavio je ministar za rad,zapošljavanje, boračka i socijalna pitanja Aleksandar Vulin.


U EKSPLOZIJI OŠTEĆENO 70 OBJEKATA: Sastanak Štaba za vanredne situacije u Leštanima\n24. 11. 2021. u 08:27\nZAMENIK gradonačelnika Beograda Goran Vesić održao je jutros u 7.00 sati sastanak Štaba za vanredne situacije u Leštanima, u kojima se juče dogodila teška nesreća kada je došlo do eksplozije u fabrici raketnog goriva.\n- Doneta je odluka da gradska opština Grocka formira Komisiju za procenu štete koja će danas izaći na teren. Konstatovano je da nijedan objekat nije oštećen toliko da u njemu ljudi ne mogu da žive. Trenutno je procenjeno da je oštećeno 70 kuća. Na najugroženijoj kući, na čijem krovu se nalazi krater od jednog metra, već danas počinje sanacija. Gradska opština Grocka obezbediće jednokratnu novčanu pomoć porodicama preminulih, a obilazi redovno porodice povređenih radnika - saopštio je Vesić.\nKako Vesić kaže, na bolničkom lečenju je 13 radnika, od kojih je jedan teže povređen.\n- Sve porodice čiji su članovi porodice stradali ili su povređeni kao i porodice čije kuće imaju materijalna oštećenja mogu da računaju na pomoć i solidarnost svoje opštine Grocke i svog Beograda. Sve građanke i građani Beograda izražavaju solidarnost sa ovim porodicama. Izražavamo saučešće porodicama čiji su članovi preminuli u ovoj tragediji - dodao je on.\n"ZABRANJENA ZONA" OKO FABRIKE U LEŠTANIMA: Prolaze samo radnici sa legitimacijama, gužva na auto putu\n24. 11. 2021. u 07:58\nJUTRO NAKON EKSPLOZIJE U LEŠTANIMA: Prilaz fabrici i dalje zabranjen, građani proveli noć u strahu od novih eksplozija\n24. 11. 2021. u 07:42\nEKSKLUZIVNE FOTOGRAFIJE RAZORENE FABRIKE: Delovi raketa na zemlji, automobili uništeni\n23. 11. 2021. u 19:40\nBubanj potok leštane eksplozija u beogradu Edepro vesti eksplozija u beogradu danas vesti eksplozija Beograd\nU PLANIRANOM terminu, 12. i 13. februara, pod kupolama Beogradskog sajma, održaće se 13. Državni pčelarski sajam u organizaciji Saveza pčelarskih organizacija Srbije.\nZATVARAJU SE TRI PUNKTA: Od ponedeljka nema vakcinisanja u "Ikei", "Stadionu" i "Rajićevoj"\nOD ponedeljka će biti zatvoreni punktovi za vakcinaciju u tržnim centrima "Ikea", "Stadion" i Rajićeva, najavio je Goran Vesić, zamenik gradonačelnika.\n21. 01. 2022. u 11:56\n14:27 RUSIJA I BELORUSIJA NE ŽELE RAT: Lukašenko - "Još pamtimo kako je bilo pre 70 godina"\n14:25 EPIDEMIJA U RUDNIČKO-TAKOVSKOM KRAJU: Bez umrlih, od 127 novoobolelih 19 dece\n32 NOVAKOVI NAVIJAČI U ČUDU: Rafael Nadal promenio ploču, ima poruku za Đokovića


Ambasador SAD-a u Srbiji Majkl Kirbi održao je predavanje u Nišu na Ekonomskom fakultetu, studentima, profesorima i privrednicima jugoistočne Srbije, gde je govorio o ekonomiji – o onome šta je zatekao kada je došao u Srbiju i ekonomiji Srbije danas.\nOn je takođe rekao da vlasti u Srbiji dosta dobro rukovode aktuelnom situacijom sa migrantima i čestitao građanima Srbije na humanom odnosu prema njima. „U čitavoj ovoj situaciji sa migrantima, Srbiju vidim poput benzinske pumpe ili restorana na auto-putu u koje ljudi svraćaju da se odmore, a ne kao krajnje odredište,“rekao je Kirbi.\n„Svi razgovori koje vaša vlada vodi sa partnerima u okruženju – sa Mađarskom, Hrvatskom i Evropskom unijom deo su širih i većih razgovora koji moraju da se nastave. Po mom mišljenju nije poenta da na tom zamišljenom auto-putu gradite hotele za privremeni boravak migranata“, kazao je Kirbi novinarima nakon predavanja.\nPredavanju na Ekonomskom fakultetu prisutvovao je i gradonačelnik Niša prof.dr Zoran Perišić ,kao i predstavnici Univerziteta,privrednih subjekata i gradskih opština.


Renault ima za cilj 100% prodaju električne energije do 2030 – Detaljno\nHome/Automobili/Renault ima za cilj 100% prodaju električne energije do 2030\n0 8,852 1 minut citanja\nBrend Reno više ne cilja 90% već 100% prodaje električne energije u Evropi do 2030. godine, najavio je u četvrtak generalni direktor grupe Reno Luka de Meo. „Počeli smo da pripremimo uslove da Reno bude 100% električni brend do 2030. godine“, rekao je italijanski lider.\nGodinu dana nakon predstavljanja svog plana “Renaulution” , Luka de Meo je sa novinarima razgovarao o Tehnocentru Reno u Gijankuru, u Ivelinu. Brend, električni vrh grupe, ove godine lansira električni kompakt sa Renault Megane E-Tech , a uskoro i modernu verziju svog malog Renault 5, oba proizvedena u severnoj Francuskoj.\n„Dacia će uslediti, a njena elektrifikacija će biti u skladu sa pozicioniranjem koje zahteva od nas da ne povećavamo cene “, rekao je Luka de Meo.\nRešavanje problema sa snabdevanjem\nPre predstavljanja finansijskih rezultata u februaru, Luka de Meo je sagledao situaciju u kojoj se nalazi proizvođač automobila koji se, kao i drugi proizvođači u svetu, suočava sa nedostatkom elektronskih komponenti .\nProblemi sa snabdevanjem poluprovodnika nastaviće se i 2022. godine, ali će “najgore” biti u prvoj polovini, rekao je šef grupe. „Koncentrisana je na nekoliko dobavljača (…) Ne možemo se nadati da će to biti rešeno u kratkom roku“ . 500.000 automobila neće biti proizvedeno zbog nestašice, potvrdio je lider.\nGrupa je, međutim, uspela da smanji svoje fiksne troškove za dve milijarde evra godišnje “više od godinu dana pre” svog plana, podvukao je generalni direktorat. Kompanija je očekivala da će 2023. godine postići 30% smanjenje svoje tačke rentabilnosti, odnosno obima koji su neophodni da grupa postigne finansijsku ravnotežu, u poređenju sa nivoom iz 2019. godine.\nU tom kontekstu, Luka de Meo je rekao da je uveren za 2022. godinu, uključujući postizanje evropskih ciljeva u pogledu emisije CO.2 za 2021. Propisi o prosečnoj potrošnji goriva preduzeća (CAFE) zahtevaju od evropskih proizvođača automobila da poštuju, u proseku, nivo emisije od 95 grama CO2/km u okviru svog voznog parka pod kaznom kazni.\nKonačno, glavni finansijski direktor Renoa veruje da bi kompanija trebalo da bude u mogućnosti da što pre otplati ostatak kredita od 3 milijarde evra (3,44 milijarde dolara) koji podržava francuska država, najveći akcionar kompanije. (sa AFP-om)\nToiota GR GT3 se pridružuje konceptima Bz4Ks GR Sport i Lekus NKS Offroad u Tokiju\nLand Rover Defender, s Lumma Designom, još je pretjeraniji


EAS Elektronska zaštita proizvoda\nObezbedite sve proizvode u vašim maloprodajnim objektima od krađe\nKrađe u prodavnicama predstavljaju najdirektniji oblik materijalne štete za vlasnika, dovodeći do značajnih finansijskih gubitaka na mesečnom nivou. Elektronski nadzor artikala (Electronic Article Surveillance – EAS) je ključni faktor u sprečavanju krađa u maloprodajnim objektima svih tipova.\nElektronski sistemi za zaštitu proizvoda sprečavaju krađu robe i tako omogućavaju prodajnom osoblju da se usredsredi na prodaju i komunikaciju sa kupcima, odnosno da svoj posao rade kvalitetnije, doprinoseći povećanju prometa i profita.\nZaštitne antene koriste akusto-magnentnu tehnologiju koja ne daje lažne alarme, ali detektuje svaki pokušaj iznošenja robe koja nije prošla kroz kasu, oglašavajući se prodornim zvukom i svetlosnim signalom. Napredni sistemi zaštite sprečavaju čak i pokušaje iznošenja robe u tašnama sa aluminijumskom postavom, što je oprobana metoda koju koriste iskusni kradljivci kako bi pobedili manje efikasne EAS sisteme.\nKolike gubitke uzrokuju krađe?\nVrednost gubitaka uzrokovanih krađom meri se na osnovu maloprodajne cene ukradene robe. Ako maloprodaja nabavi košulju za 1.000 dinara, a prodaje je za 2.000 dinara, potencijalni profit iznosio bi 1.000 dinara. Ako tu košulju neko ukrade, pitanje je: koliko proizvoda treba prodati da bi se ostvario željeni profit od 1.000 dinara?\nPouzdana zaštita za maksimalni efekat\nZaštitne antene predstavljaju najvidljiviji deo sistema – postavljaju se kod izlaza iz maloprodajnog objekta, gde deluju i kao faktor odvraćanja potencijalnih počinilaca. Za obezbeđivanje prestižnih objekata na zahtev klijenata moguće je instalirati diskretne i skrivene sisteme koji ne privlače pažnju i povećavaju izložbeni prostor prodavnice.\nU portfolio opreme za elektronsku zaštitu proizvoda spadaju sistemi detekcije, nalepnice i deaktivatori nalepnica, hard tagovi i skidači hard tagova, kao i zaštitne sajlice za mobilne uređaje. Sve proizvode iz porodice EAS sistema je moguće integrisati sa drugim bezbednosnim sistemima.\nNa celoj teritoriji republike Srbije\nAmersec EAS System


By Mladen Dragojlovic / Објављено на: November 17, 2020\nDok građani BiH čekaju zvanične izborne rezultate, šefica Misije OSCE-a u BiH, ambasadorka Kathleen Kavalec, izrazila je zahvalnost biračima što su izašli da glasaju i tako investirali u demokratsku budućnost. Takođe je izrazila zahvalnost svim osobama koje su bile angažovane na biračkim mestima i omogućile neometano glasanje, posmatračima koji su pomogli da se obezbedi integritet izbora, te medijima na profesionalnom izveštavanju i objavljivaju pravovremenih i adekvatnih informacija široj javnosti.\n„Čestitamo zvaničnicima kojima su glasači ukazali privilegiju i odgovornost da im služe i želimo im uspjeh u nastojanjima da odgovore na potrebe svojih zajednica. Jasno je da građani i građanke u BiH imaju velika očekivanja od izabranih zvaničnika da se fokusiraju na napredak svojih zajednica u interesu svih građana” istakla je Kavalec.\nOdziv birača u BiH ostao je prilično nizak. Glasalo je samo oko 50% stanovništva, uzrok čemu je verovatno i pandemija COVID-19.\nŠto se tiče samog procesa, Misija je primetila da su mediji, političke stranke i nevladine organizacije prijavile brojne navodne neregularnosti na različitim biračkim mestima, uključujući i slučajeve u kojima posmatračima nije bilo dozvoljeno da uđu na biračka mjesta.\n“Pozivamo Centralnu izbornu komisiju, tela za provođenje zakona i tužilaštva širom države da što pre reaguju. To je jedini način da se ponovo vrati poverenje u izborni proces u BiH”, kazala je ambasadorka Kavalec.\nU nedjelju je ambasadorka Kavalec posetila Koaliciju “Pod lupom”, kako bi im izrazila zahvalnost na njihovom neprocenjivom doprinosu. Kolacija “Pod lupom” je rasporedila 2600 nezavisnih posmatrača širom BiH tokom izbornog dana. Prisustvo nezavisnih posmatrača je jedan od najboljih načina očuvanja integriteta izbora, navodi Misija OSCE u BiH u saopštenju za javnost.\n“Nedozvoljavanje nezavisnim posmatračima da uđu u biračka mjesta je neprihvatljivo. Govorila sam o ovome na sastanku s Centralnom izbornom komisijom na izborni dan, i članovi CIK-a su se obavezali da će razmotriti ovu i ostale navodne neregularnosti”, dodala je ambasadorka Kavalec.\nMisija OSCE-a u BiH još jednom izražava zahvalnost Centralnoj izbornoj komisiji BiH na svim njihovim aktivnostima usmerenim ka obezbeđenju transparentnog i fer izbornog procesa, kao i na njihovoj spremnosti da reaguju na sve navodne pokušaje izborne prevare i izbornog inženjeringa.\nAmbasadorka Kavalec je, takođe, podsetila službenike izborne administracije na značaj pravičnog i transparentnog procesa brojanja glasova i tabeliranja, kao ključnog koraka u zaštiti integriteta izbornog procesa i vraćanju poverenja građana i građanki u verodostojnost izbora.\nMisija OSCE-a u BiH u saopštenju zaključuje da “ostaje partner lokalnih zajednica u radu na poboljšanju njihovog svakodnevnog života za dobrobit svih građana i građanki u BiH”.


„Deca pomažu deci“ – RADIO TELEVIZIJA BOR\nBOR – U Dnevnom boravku za decu i odrasle sa intelektualnim smetnjama u razvoju „Mozaik“ u Boru organizovana je radionica u okviru humanitarne manifestacije „Deca pomažu deci“. Inicijator radionica je poznata modna kreatorka Suzana Perić. Korisnici borskog „Mozaika“ su izrađivali poklone za predstojeći Dan zaljubljenih, 14. februar.\n„Cilj radionica, koje se organizuju širom Srbije, je da se kroz druženje deca međusobno bolje upoznaju, ali i dodatno afirmiše njihovo stvaralaštvo, da se izbriše predrasuda o razlikama među decom i sva podjednako uključe u društvena dešavanja“, istakla je kreatorka Suzana Perić.\n“Mislim da u stvari ta ljubav je nešto što ih pokreće. I divno je ovde u Boru. Za budućnost Srbije ova dece su važna. Oni na neki način treba da se uklope i da ne postoje različitosti u društvu. Da ona nisu na marginama društva”, naglasila je Suzana Perić.\nRadionici je prisustvovao i gradonačelnik Bora Aleksandar Milikić koji se ovom prilikom zahvalio kreatorki i njenom timu i naglasio da je ovo samo jedan od načina da grad Bor pokaže da brine o svim sugrađanima, a da će gradska uprava i dalje podržavati ovakve i slične humanitarne manifestacije\n“Mislim da je ovo jako dobro i bitno za grad, da smo uključeni u svaku poru društva. Da zajedno sa našim sugrađanima, a u ovom slučaju, u organizaciji sa „Mozaikom“ i sa Suzanom, razgovaramo i podižemo neke standarde. Mislim da je ovo i deci i roditeljima i nama zadatak da svi budemo potpuno ravnopravni u društvu i da svi imamo ista prava, bez obzira na to koji su naši zahtevi i koje su naše potrebe i ciljevi. Da budemo hrabri i okrenuti jedni ka drugima”, rekao je Milikić.\nU okviru humanitarne manifestacije „Deca pomažu deci“ radionice će biti organizovane na jugu Srbije, a do sada je održano oko 40 kreativno-zabavnih igraonica.\nTags: Bor, deca pomažu deci, kreatorka, Mozaik, Radionica, suzana perić\nPrevious Sutra i kiša i sunce\nNext Aplikacija „Arheološki lokalitet Lepenski Vir“\n45 minuta ago Dejan Đorđević


Prema rezultatima sa terena, inspektori imaju pune ruke posla.\nU 140 terenskih kontrola u septembru utvrđene su brojne nepravilnosti kod obračuna doprinosa na lična primanja i naloženo plaćanje dodatnih doprinosa sa kamatama u iznosu od 584.892 KM.\nDodatno, po osnovu poreza na lična primanja kontrolisalni poreski obveznici moraju uplatiti u Budžet RS 200.271 KM.\nPodsjećamo, Poreska uprava Republike Srpske početkom septembra ove godine započela pojačane kontrole širom Republike Srpske sa ciljem otkrivanja onih poreskih obveznika koji isplaćuju dio plate u gotovom novcu, odnosno u koverti.\nPrema riječima Nikole Salapure, portparola uprave primjetno je da se, i pored činjenice da je Vlada RS Zakonom o podsticajima u privredi RS omogućila povrat dijela doprinosa, određeni broj poreskih obveznika ne pridržava zakonskih propisa, te da isplaćuje dio plate u koverti, a radnika prijavljuje na minimalni iznos plate čime čini utaju poreza i doprinosa.\n"S tim u vezi, poseban akcenat u ovim kontrolama je stavljen na one poreske obveznike koji prijavljuju radnike na minimalan iznos plate, ali se vrši i analiza odnosa dobiti određenog poreskog obveznika i broja prijavljenih radnika na minimalnu platu", kazao je Salapura.


Kinezi upalili vještačko sunce, temperature 160 miliona stepeni\nPetak, 24.12.2021., 16:10 Petak, 24.12.2021., 08:55\nNapredni tokamak reaktor na Institutu za fiziku u kineskom gradu Hefeju, poznat i kao Kinesko vještačko sunce, počeo je sa novim nizom eksperimenata, javlja agencija Sinhua.\nNova runda eksperimenata ima za cilj da unaprijedi sistem zagrijavanja vještačkog sunca, koje će ga učini vrelijim, a istovremeno izdržljivijim. Test će trajati pola godine.\nReaktor je osmišljen tako da replicira proces nuklearne fuzije koji se svakog sekunda odigrava na Suncu. Od kada je otvoren 2006. godine, reaktor je postao jedna od međunarodnih platofrmi za ispitivanje procesa fuzije.\nVeć je postavio nekoliko rekorda za dužinu čuvanja supervrele plazme.\nU junu je postigao temperaturu od 160 miliona Celzijusa – oko 10 puta veću od one koju dostiže jezgro Sunca.\nReaktor je jedan od tri velika tokamaka (mašine za proizvodnju toroidalnog magnetskog polja za razgraničenje plazme) u Kini, a dio je postrojenja Međunarodnog eksperimentalnog reaktora, koji će postati najveći fuzioni reaktor na svijetu kada počne sa radom 2035. godine, piše RTS.


Vesti online / Vesti / Svet / Kim Džong Un: Branićemo se hidrogenskom bombom\nKim Džong Un: Branićemo se hidrogenskom bombom\nSevernokorejski lider Kim DŽong-Un je izjavio da njegova zemlja poseduje hidrogensku bombu i da je sposobna da je upotrebi, pored nuklearnih bojevih glava, za odbranu svog suvereniteta, saopštila je severnokrejska državna novinska agencija KCNA.\nPosedujemo nuklearne bojeve glave...hahaha...sad i hidrogensku bombu...hahahha...postali smo velika nuklearna sila....hahaha....Čik, neka nas neko dirne! Hahaha\n- Uspeli smo da postanemo velika nuklearna sila, sposobna da brani svoju nezavisnost i nacionalno dostojanstvo naše zemlje pomoću moćnih nuklearnih i hidrogenskih udara - izjavio je Kim tokom posete modernizovanoj fabrici oružja u Pjongjangu, a prenela agencija Tas. On je dodao i da Severna Koreja "nastavlja aktivno da radi na razvoju svoje vojne industrije".\nZa sada nema potrebe da je ta zemlja zaista i proizvela hidrogensku bombu, navodi ruska agencija.\nZvanični Pjongjang je 10. februara 2005. saopštio da je proizveo nuklearno oružje, što je međunarodna zajednica oštro osudila. Severna Koreja je od tada izvela tri nuklearne probe, 2006, 2009. i 2013. godine.\n* Pjongjang se pohvalio: Usavršili smo tehnologiju za nuklearno oružje\n* Pjongjang: Spremni smo za nuklearni odgovor Americi\n* Kim poručio: Spremni smo da se borimo protiv svake agresije SAD\n* VIDEO: Evo gde Severna Koreja razvija nuklearke!\nNuklearna bojeva glava\nSVET Svet u panici: Severna Koreja testirala hidrogensku bombu\nSVET Severna Koreja razvila hidrogenu bombu koja ima veliku moć destrukcije\nSVET Severna Koreja uslovljava SAD: Mirovni pregovori mogući ako...\nSVET Kim objasnio: Samo se branimo od američkih imperijalista


Crna Gora poziva upomoć NATO i EU zbog „pretnji od trećih aktera“ - 17.01.2020, Sputnik Srbija\nMinistar spoljnih poslova Srđan Darmanović tvrdi da su u „orkestriranoj kampanji“ koja se vodi protiv Crne Gore prepoznati brojni elementi hibridnog ratovanja. 17.01.2020, Sputnik Srbija\nvesti, svet, srđan darmanović, region\n12:50 17.01.2020 (Osveženo: 03:56 26.08.2021)\nDarmanović je to rekao na današnjem sastanku sa ambasadorima zemalja Evropske unije i NATO-a u Podgorici i podsetio na dešavanja tokom parlamentarnih izbora 2016. u Crnoj Gori.\n„Crna Gora je svesna tih hibridnih pretnji i kao članica NATO-a je dužna da im se suprotstavi“, rekao je Darmanović, koji je pozvao na saradnju sa EU i NATO-om u radu na jačanju otpornosti na izazove koji dolaze od trećih aktera.\nDarmanović je to izneo informišući diplomatski kor o dešavanjima u Crnoj Gori nakon usvajanja Zakona o slobodi veroispovesti ili uverenja i pravnom položaju verskih zajednica.\nKako su preneli crnogorski mediji, Darmanović je pri tome konstatovao i visok stepen razumevanja među saveznicima i partnerima za aktuelnu situaciju, kao i za crnogorsku spoljnu politiku u celini.\nGovoreći o Zakonu o slobodi veroispovesti, šef crnogorske diplomatije je rekao da je Venecijanska komisija Saveta Evrope ocenila taj zakon kao korak napred ka modernizaciji zakonskog okvira za uređenje statusa verskih zajednica, preneo je Tanjug.\nPosebno je ukazao na činjenicu da su u njegovoj izradi primenjeni najviši međunarodni standardi, što je rezultiralo usvajanjem liberalnog zakona koji građanima Crne Gore garantuje slobodu veroispovesti.\n„SPC je jedini akter koji se suprotstavio usvajanju tog zakona, ali postoji spremnost Vlade na dijalog“', rekao je Darmanović.


PKCG: Uspostaviti pravnu sigurnost i smanjiti barijere :: Ekonomija\n11.10.2020. 08:00 ➔ 08:01\nPKCG: Uspostaviti pravnu sigurnost i smanjiti barijere\nU Privrednoj komori očekuju da će sa budućom vladom sarađivati na unapređenju poslovnog ambijenta, jer je to u najboljem interesu privrede i društva u cjelini. Očekuju nastavak implementacije postojećih mjera podrške privredi i građanima za ublažavanje posljedica pandemije koronavirusa.\n"Očekujemo nastavak rada na stvaranju podsticajnijeg regulatornog okvira koji će unaprijediti predvidljivost i sigurnost poslovanja, povećati rast profitabilnosti i zaposlenosti i omogućiti Crnoj Gori bolji kreditni rejting i poziciju na listama konkurentnosti međunarodnih organizacija", kazali su Pobjedi iz PKCG. Naveli su da, kao poslovna asocijacija sa najdužom tradicijom, na organizovan način rade na promovisanju nacionalne privrede i ostvarivanju interesa i ciljeva cjelokupne poslovne zajednice.\n"Budući da su ljudski resursi jedan od najvažnijih faktora uspjeha svake kompanije i društva u cjelini, i dalje ćemo učestvovati u razvoju sistema obrazovanja za potrebe privrede, te organizovati poslovne edukacije, usavršavanja i obuke kadrova u privredi kroz specijalizovane kurseve, predavanja, seminare i radionice", dodali su iz PKCG.\nNaglasili su da su stabilnost i sigurnost poslovanja, te poštovanje ugovornih odnosa, najbitnije stavke o kojima investitori vode računa prilikom odlučivanja o ulaganju.\n"S tim u vezi, neophodno je garantovati pouzdan, predvidiv i jasan pravni i administrativni okvir koji za cilj ima uspostavljanje pravne sigurnosti, smanjivanje barijera u poslovanju i unapređivanje cjelokupnog poslovnog ambijenta", poručeno je iz PKCG.\nSmatraju da je od izbijanja pandemije aktuelna vlada pokazala visok stepen uvažavanja zahtjeva privrede. Usvojene mjere su bile adekvatne i usmjerene na očuvanje likvidnosti privrede i radnih mjesta u uslovima pandemije. Podsjetili suda je u posljednjem paketu mjera fokus stavljen na stvaranje adekvatnog ambijenta za oporavak privrede, vraćanje ekonomskih aktivnosti na nivo prije krize i dalji razvoj. Ovim paketom redefinisane su pretpostavke drugoročnog razvoja, sa fokusom na IT sektor, turizam, poljoprivredu i industriju, uključujući energetiku, a sve u cilju diversifikacije domaće proizvodnje.\n"PKCG kontinuirano analizira situaciju, te na osnovu neposredne komunikacije sa privrednicima i svojih istraživanja donosiocima odluka upućuje prijedloge za donošenje mjera, vodeći računa o održivosti javnih finansija. Očekujemo da buduća vlada, u interesu privrede, nastavi sa implementacijom postojećih mjera", istakli su iz PKCG.\nNaveli su da stupanjem u NATO i otvaranjem svih pregovaračkih poglavlja Crna Gora nastavlja sa integracijom u zajednicu razvijenih zapadnih demokratija. Ocijenili su da članstvo u Svjetskoj trgovinskoj organizaciji, sporazumi o slobodnoj trgovini, uz konkurentan poslovni ambijent, čine Crnu Goru prepoznatljivom i privlačnom investicionom destinacijom.\n"Vjerujemo da će i nova vlada, kao što je navedeno u sporazumu trojne kolicije, odgovorno sprovoditi sve preuzete međunarodne obaveze, ojačati i unaprijediti saradnju s NATO-om i brzo, u potpunosti i predano, sprovesti sve reforme potrebne za punopravno članstvo Crne Gore u EU", rekli su iz PKCG. U ovoj poslovnoj asocijaciji očekuju da ubrzo ostvare kontakt sa predstavnicima nove vlasti, jer rad Komore, kroz aktivnosti njenih članica, ima nezamjenljiv uticaj na poslovno okruženje i ekonomsko-socijalnu stabilnost, zbog čega ona predstavlja prirodno pouzdanog partnera kreatorima politika i donosiocima odluka.\nPrema njihovim riječima, Crna Gora bilježi napredak kada je u pitanju unapređenje regulatornog okvira, ali izazovi uvijek postoje i zato očekuju nastavak saradnje sa vladom. Podsjetili su da baštine kvalitetnu saradnju sa regionalnim partnerima kroz rad Komorskog investicionog foruma.\n"Nastavićemo promociju privrednih i prirodnih potencijala, privlačenjem stranih investicija putem organizovanja poslovnih foruma i nastupa na sajmovima, izdavanjem promotivnih publikacija i kataloga, prezentovanjem privrede posredstvom interneta i drugim promotivnim aktivnostima. Promocija domaćih proizvoda kroz projekte ,,Dobro iz Crne Gore“, ,,Kupujmo domaće“, ,,Domaći ukusi“ aktivnosti su koje će biti predmet pažnje Komore i tokom narednog perioda", rekli su iz PKCG.


ZA ONE KOJI NEĆE VAKCINU: Koktel Antitela štiti Od Kovida 19\nRezultati kliničkog ispitivanja pokazuju da monoklonski koktel antitela koji je razvio proizvođač lekova Regeneron pruža snažnu zaštitu protiv kovida 19 kada se daje ljudima koji žive s nekim ko je zaražen koronavirusom.\nNovi Regeneronovi podaci potiču iz kliničkog ispitivanja koje je obuhvatilo više od 1.500 ljudi koji su živeli u istom domaćinstvu sa nekim ko je imao pozitivan test na virus, a oni koji su u četiri dana dobili injekciju Regeneronovog leka imali su 81 odsto manje šanse da se razbole od koronavirusa u odnosu na dobrovoljce koji su dobili placebo.\nLek bi mogao da ponudi drugu liniju odbrane od bolesti za ljude koji nisu zaštićeni vakcinom, a ovi rezultati su najnoviji dokaz da takvi laboratorijski proizvedeni lekovi ne samo da sprečavaju najgore ishode bolesti kada se daju dovoljno rano, već i pomažu u sprečavanju ljudi da se razbole, piše „Njujork tajms“, a prenosi portal Klix.ba.\nLekovi poput Regenerona mogli bi da pruže novi način zaštite za visokorizične grupe ljudi koji nisu vakcinisani ili koji možda ne reaguju dobro na vakcine i to bi moglo biti važno sredstvo, jer rastući broj slučajeva koronavirusa i opasni sojevi virusa prete da nadmaše vakcinaciju.\nIz Regenerona su u saopštenju naveli da će zatražiti od američke Uprave za hranu i lekove da proširi hitno odobrenje za lek, trenutno važeće za visokorizične ljude koji već imaju kovid 19, ali nisu hospitalizovani, kako bi se omogućilo davanje u preventivne svrhe u odgovarajućoj populaciji.\nRegeneronov koktel je kombinacija dva leka stvorena tako da oponaša antitiela koja se prirodno generišu kada se imunološki sistem odbrani od virusa, dobio je na publicitetu prošle jeseni kada ga je primio tadašnji predsednik Donald Tramp nakon što se razboleo od kovida 19.\nPrethodni tekstKRIMINAL DANILA VUČIĆA: Bogati se preko siromašne dece, sraman čin!\nSledeći tekstPOSLEDNJI SNIMAK SLOBODANA MILOŠEVIĆA PRED ODLAZAK U HAG: Zapalio cigaretu, pa se obratio vojnicima (VIDEO)


Narodna poslanica i članica Ženske parlamentarne mreže Marija Obradović izvestila je da je Srbija osma zemlja, članica Saveta Evrope, koja je u veoma kratkom roku predala instrumente za ratifikaciju ove konvencije, čime se obavezala na sveobuhvatnu zaštitu žrtava nasilja u porodici, kao i na pravovremeno kažnjavanje počinilaca nasilja.\n’’Srbija je pokazala veliku posvećenost borbi protiv diskriminacije i svake vrste nasilja nad ženama i u porodici i na taj način postala primer dobre prakse u regionu, koju usvajaju i druge zemlje, a kojima tek predstoji ratifikacija Istanbulske konvencije. Iskustvo srpskih parlamentarki u formiranju Ženske parlamentarne mreže, koja je dala snažan doprinos promociji i procesu usvajanja Istanbulske konvencije, izuzetno je značajno parlamentarkama Evrope, koje su i dalje manje zastupljeni pol u svojim parlamentima’’, ocenila je Obradović.\nNarodna poslanica Dubravka Filipovski naglasila je da je veoma važno da sve zemlje, posle ratifikacije u svojim parlamentima, u veoma kratkom roku formiraju radnu grupu za izradu akcionog plana i praćenje implementacije Istanbulske konvencije.\nKonferencija Saveta Evrope okupila je parlamentarce, predstavnike vlada, eksperte i predstavnike NVO zemalja iz regiona: Bugarsku, Rumuniju, Mađarsku, Moldaviju i Srbiju.


ŽALE SE NA DUPLE STANDARDE: Mađarska i Poljska formirale institut za borbu protiv ideološke represije Brisela - Opcija\nŽALE SE NA DUPLE STANDARDE: Mađarska i Poljska formirale institut za borbu protiv ideološke represije Brisela\n28-09-2020 Pocetna, Svijet, Vijesti\nMađarske i poljske vlasti saopštile su danas da su formirale Institut za borbu „protiv liberalno-ideološke represije“ Brisela posle pretnje da će blokirati plan oporavka Evropske unije zbog najavljenih subvencija koje će biti povezane sa vladavinom prava u zemljama članicama Unije.\n„Zajednički institut će prikupljati pravno znanje neophodno za dovođenje u pitanje liberalno ideološke represije“ Brisela, izjavio je šef mađarske diplomatije Peter Sijarto posle sastanka sa poljskim kolegom Zbignjevom Rauom.\nUloga instituta biće da ispita da li su Budimpešta i Varšava žrtve „dvostrukog standarda“ evropskih institucija, rekli su ministri, čije su zemlje u sukobu sa EU o podeli vlasti i osnovnih sloboda.\nSijarto je rekao da su Poljska i Mađarska kritikovane u EU zbog „patriotske politike“ koja privileguje nacionalne interese.\nPrema njegovim rečima, te dve zemlje odbacuju reformu azila za migrante koju je predložila EU, dok Evropski parlament traži da podela subvencija u sklopu plana ekonomskog oporavka bude uslovljena poštovanjem vladavine prave zemalja članica, posebno aludirajući na Mađarsku i Poljsku.\nTe dve zemlje su zapretile da neće dati saglasnost za taj plan EU, koji mora da dobije odobrenje svih zemalja Unije.


Timočki omladinski centar | Konferencije.rs - Kursevi, obuke, edukacije i seminari u Srbiji\n- POMAK (jačanje lokalnog ekonomskog razvoja kroz kreativne industrije; rad na većoj zapošljivosti mladih i njihovoj boljoj konkurentnosti na tržištu rada);\n- Mladi u riziku (kreiranje institucionalnog okvira za brigu o mladima u riziku, zagovaranje za rešavanje problema mladih i povratak njihovog poverenja u institucije, vršnjačka edukacija, prevencija i zaštita dece i mladih od seksualog uznemiravanja i iskorišćavanja na Internetu, prevencija HIV-a, AIDS-a i polnoprenosivi bolesti kod vulnerabilnih grupa, zaštita i unapređenje ljudskih prava);\n- Klikni zeleno (promocija zdravih i bezbednih stilova života i očuvanje životne sredine).\nMisija TOC-a je da smanji rizike (zdravstvene, ekonomske, socijalne) i rizično ponašanje mladih, kroz podsticanje kreativnosti, jačanje aktivizma i participacije mladih na lokalnom i nacionalnom nivou.\nTelefon: +381 19 441 091\nInternet stranica: toc.rs\nZorana Radmilovića 5a, 19000 Zaječar, Srbija\nNakon četiri uspešno organizovane WebDan konferencije u Boru, u toku proleća ...\nZaječar IT i Tehnologija


Sremskomitrovački portal Humanitarno veče sa Srđanom Dinčićem i "Đavolom iz jagode" - Sremskomitrovački portal\nHumanitarno veče sa Srđanom Dinčićem i „Đavolom iz jagode“\n13. нов 2017.\nhumanost, komedija, veče\nHumanitarno veče sa Srđanom Dinčićem i „Đavolom iz jagode“ održaće se večeras u sali Pozorišta „Dobrica Milutinović“ sa poečtkom od 19 časova. Organizator manifestacije je lokalna Kancelarija za mlade.\nNakon uspešno realizovane akcije „Budi jak – pobedi“ u teretani „Matriks“, Kancelarija za mlade još jednom učestvuje u velikoj humanitarnoj akciji za Bojanu Tarbuk iz Zasavice koja boluje od leukemije. Ovaj put u pitanju je stend ap Srđana Dinčića „Đavo iz jagode“ u kojem će Mitrovčani imati priliku da uživaju u pozorištu „Dobrica Milutinović“ 13. novembra sa početkom u 19. časova.\nKarte za ovo veče komedije neće biti u prodaji, a svako ko je zainteresovan imaće priliku da ih preuzme u prostorijama Kancelarije za mlade počevši od petka u podne, pa sve dok ima slobodnih karata.\nKako se i ovaj put radi o humanitarnoj akciji u samom pozorištu biće postavljene humanitarne kutije u koje će svi ljubitelji Srđana Dinčića moći da ubace novac koji će biti ustupljen Bojani Tarbuk.


Web sajt projekta o društvenoj odgovornosti – Personal magazin\nKompanija Color Press Group i kreativna agencija Plain&Hill pokrenuli su ovog meseca zajednički projekat, portal www.drustvenaodgovornost.rs, u nameri da promovišu aktivnosti koje kompanije, organizacije i pojedinci sprovode u domenu društvene odgovornosti.\n“Želimo da iskoristimo svoje resurse kako bismo obezbedili veću vidljivost postojećim projektima, da motivišemo kompanije i pojedince da se više posvete ovoj oblasti, kao i da kroz praktične primere inspirišemo pokretanje novih projekata”, kazali suosnivači portala.\nDanas najveći broj informacija o društveno korisnim akcijama završavaju samo na internet prezentacijama kompanija i samo pojedine aktivnosti nađu svoje mesto u medijima. “Pored portala, jednom godišnje organizovaćemo i konferenciju CSR Srbija na kojoj ćemo dati odgovore na pitanja i dileme vezane za aktivnosti na tome da zajedno ovo društvo učinimo boljim mestom za život”, ističe se u saopštenju. Kako je najavljeno, konferencija CSR Srbija 2015 biće održana u hotelu Crowne Plaza u Beogradu u četvrtak 21. maja 2015. godine.\nWeb sajt projekta o društvenoj odgovornosti was last modified: March 19th, 2015 by Redakcija\nColor Press GroupCSRCSR Srbijadruštvena odgovornostPlain&Hillweb-sajt


Mnangagva pozvao Mugabea da podnese ostavku\nBivši potpredsednik Zimbabvea Emerson Mnangagva pozvao je danas predsednika Roberta Mugabea da podnese ostavku i tako dozvoli zemlji da "krene napred". Robert Mugabe je u nedelju smenjen sa mesta predsednika Zanu-PF i juče je istekao rok koji mu je dat da podnese ostavku na mesto šefa države, prenosi Beta.\nStranka je najavila da će pokrenuti proceduru za impičment, a BBC prenosi da će Zanu-PF zahtev za opoziv danas podneti Parlamentu.\nMnangagva, koji je napustio Zimbabve pošto je smenjen 6. novembra, prosledio je novinarima saopštenje u kojem poziva Mugabea da podnese ostavku.\nSmena Mnangagve podstakla je vojsku da preuzme kontrolu nad glavnim gradom i smesti predsednika Mugabea u kućni pritvor.\nEmerson Mnangagva je naveo i da se neće vraćati u Zimbabve "dok mu ne bude garantovana bezbednost".\nKontroverznog predsednika Zimbabvea optužuju za nasilno gušenje opozicije i uništavanje zemlje. Poznat je i po zapaljivim uvredama upućenim Zapadu, svojim protivnicima i novinarima.


Junajtedu "beži" Liga šampiona | Mondo.Me Prod\nJunajtedu bezi Liga sampiona\nJunajtedu "beži" Liga šampiona 0 Podijeli Podijeli na facebook Podijeli na twitter Podijeli na viber Pošalji na mail\nFudbal 01.12.2018. / 22:17\nJunajtedu "beži" Liga šampiona\nIzvor mondo.rs 01.12.2018. / 22:17\nTim Žozea Murinja, sa Nemanjom Matićem na poziciji štopera, brzo nadoknadio dva gola zaostatka, ali nije uspeo da kao gost savlada kandidata za ispadanje.\nZavisno od rezultata Čelsija i Totenhema, zaostatak za četvrtoplasiranim bi posle 16. kola mogao da iznosi devet bodova, dok o tituli valjda niko nije ni razmišljao.\nKocka koja se isplatila - Pep odmarao i pobedio\nMančester junajted Nemanja Matić Liga šampiona Sautempton


Sumnje u kvalitet lečenja raka u Sremskoj Kamenici\nPošto se ne koristi tehnika doziranja zračenja, ne postoji analiza da li je pacijent zaista dobio dozu koja mu je za propisana\nSamo 30 odsto pacijenata u Institutu za onkologiju u Sremskoj Kamenici prima adekvatnu terapiju, navodi se u izveštaju Međunarodne agencije za atomsku energiju (IAEA), koja je u martu obavila vanredni nadzor u Institutu za onkologiju Vojvodine, a u javnosti su izražene i sumnje da su pacijentima zračeni i zdravi organi.\nU izveštaju eksperta Primoža Strojana zaključeno je da su kapaciteti za lečenje znatno ispod međunarodnog standarda, što direktno utiče na dužinu čekanja na zračenje koje se proteže na dva i tri meseca, što je neprihvatljivo. U dokumentu, čiji detalji su izašli u javnost, navedene su nepravilnosti u radu i greške medicinara sa ovog instituta, ali i nesavestan rad lekara sa pacijentima u gotovo svim fazama lečenja. Takođe, objašnjeno je da, pošto se ne koristi tehnika doziranja zračenja, ne postoji analiza da li je pacijent zaista dobio dozu koja mu je propisana.\nPovodom interpretacije ovog izveštaja, juče se oglasilo i Ministarstvo zdravlja, napominjući da Međunarodna agencija za atomsku energiju svoje usluge pruža na poziv ustanove koja je zainteresovana da se obavi analiza i unapredi kvalitet rada u ovoj oblasti, a da cilj ovih poseta i saradnje nije sankcionisanje, već savetodavna podrška radi unapređenja usluga i lečenja u oblasti radioterapije.\nKroz Program tehničke saradnje, agencija je donirala Institutu za onkologiju Vojvodine opremu za brahiterapiju i za planiranje transkutane radioterapije u ukupnoj vrednosti od blizu milion dolara.\n– Ulaganjem u savremenu opremu stvoreni su preduslovi da se deo pacijenata shodno medicinskim indikacijama i raspoloživim tehnološkim resursima leči primenom znatno složenijih tehnika zračenja, takozvanom konformalnom zračnom terapijom. Suština primene ovih metoda je u oblikovanju zračnog polja prema obliku tumora, uz maksimalnu poštedu okolnog zdravog tkiva – napominju u Ministarstvu zdravlja.\nPredstavnik Agencije posetio je tokom 2007. i marta 2010. godine Institut za onkologiju Vojvodine u Sremskoj Kamenici, kažu u pomenutom ministarstvu, a u izveštaju IAEA iz marta 2010. godine konstatuje se da se u Institutu za onkologiju Vojvodine primenjuju kako standardne (kod oko 70 odsto pacijenata) tako i savremene tehnike zračenja (kod oko 30 odsto pacijenata) što odgovara realnom stanju tehnološke i kadrovske opremljenosti instituta. U Ministarstvu zdravlja tvrde da se u izveštaju ukazuje i na određene probleme i daju se preporuke za njihovo prevazilaženje, a sve u cilju daljeg unapređenja kvaliteta usluga iz oblasti radioterapije, koji odgovara prihvaćenim standardima.\nDr Dragana Jovanović, koordinator Udruženja „Doktori protiv korupcije”, objašnjava da je taj izveštaj prosleđen još u martu, ali da se o njemu ćutalo, kao i da je Međunarodna agencija za atomsku energiju telo koje ima sve međunarodne reference i pravo da proverava projekat unapređenja „tri De” tehnologije u ovoj oblasti, da bi videli da li se poboljšao kvalitet.\n– Ta agencija je donirala jedan aparat i htela da ima uvid o njegovom korišćenju. Ali, očekivalo se da taj izveštaj neće ugledati svetlo dana. Čak je bila sastavljena naša stručna komisija koja je u svom izveštaju, u tački četiri, napomenula kako je njihovo mišljenje u skladu sa internacionalnim, što nije bilo tačno. Taj drugi izveštaj su sačinila dvojica doktora-onkologa koji su sada u pritvoru, a treći je dr Dušan Mileusnić, koji je sada v. d. Instituta za onkologiju i radiologiju – istakla je dr Jovanović.\nPrema rečima dr Tatjane Radosavljević, direktorke Lekarske komore Srbije, neophodno je da se utvrdi verodostojnost pomenutog dokumenta, jer je javnost dosta uznemirena svim dešavanjima u onkologiji.\n– Ne verujem da su pacijentima zračeni zdravi organi, kako se u nekim medijima navodi. Propisane kontrole zračenja i doze prate lekari, a sporni nalaz bi mogao jedino da se odnosi na doze zračenja u okolini –smatra dr Radosavljević.\nKada smo juče pokušali da dobijemo komentar direktora Instituta za onkologiju i radiologiju Vojvodine u Sremskoj Kamenici, dr Dušana Jovanovića, rečeno nam je da se nalazi sa suprugom na planiranom godišnjem odmoru u inostranstvu.\n– Trebalo je da se zadrži do 26. jula, ali će se zbog ove situacije vratiti ranije – objašnjeno nam je u ovoj ustanovi.\nDr Paja Momčilov, predsednik Odbora za zdravlje i porodicu Skupštine Srbije, kaže da su oni u slučaju „Kamenica” jedino mogli da upute Ministarstvu zdravlja zahtev da uzme u razmatranje primedbe pacijenata, da bi se neke stvari ispitale i doneli zaključci, a da oni nemaju instrumente da se bave istragama.


Foto: Arhiva / Ilustracija | Uvećani prihodi ŽRS za prvih šest mjeseci ove godine\nSrna 05.08.2021 16:29\nDOBOJ - "Željeznice Republike Srpske" (ŽRS) su tokom prvih šest mjeseci ove godine ostvarile prihod od 30.429.973 KM, što je za 932.896 KM više u odnosu na isti period prošle godine, saopšteno je Srni iz ove kompanije.\n"Najznačajniji razlozi ovakvog rezultata su umanjena sredstava subvencije Vlade Republike Srpske za ovu godinu i troškovi koji bi se trebali riješiti kroz proces vlasničkog restukturisanja ŽRS - amortizacija, kamate i slično", navodi se u saopštenju.\nLokalni putnički saobraćaj uspostavljen je 1. juna prošle godine, dok međuentitetski još nije, što je direktno uticalo na smanjenje prihoda od putničkog saobraćaja u periodu januar - juni 2021. godine.\n"Investicije se odnose na sanaciju klizišta na pruzi Doboj – Banjaluka – Novi Grad, telekomunikacione sisteme u stanicama Banjaluka, Jošavka, Čelinac i Vrbanja, nadogradnju i modernizaciju vučnih i vučenih sredstava, neophodan inventar, kao i druge potrebe preduzeća za bezbjedno funkcionisanje željezničkog saobraćaja", navodi se u saopštenju.\nPrihodi od subvencija su manji u odnosu na isti period prethodne godine za 2.616.724 KM, a umanjenje se odnosi na smanjenje doznačenih sredstava saglasno Ugovorima o sufinansiranju i smanjenje prihoda za iznos PDV-a, obračunatog na subvenciju za putnički saobraćaj.\n"Postavljanje ŽRS na zdrave osnove, biti na usluzi privredi i građanima, te imati kvalitetnog i zadovoljnog radnika u svim segmentima budućeg samoodrživog preduzeća, primarni su planovi i ciljevi menadžmenta preduzeća, resornog ministarstva i Vlade Republike Srpske", navodi se u saopštenju.


Padobranci na otvaranju aerodroma\nNa pisti dugoj 3.100 metara, čiji pojas je letos očišćen od zaostalih projektila pojavili su se helikopteri, avioni, jedrilice, ultra lake letelice. Smotru je otvorio vojni avion „orao“ koji je nekoliko puta nadleteo aerodrom.\nVojni avion Orao nekoliko puta je nadletao aerodrom\nPotom je padobranska trupa izvela skok sa 2.000 metara iz „antonova“, a zatim su se, jedan po jedan, akrobacije na nebu iznad Ponikava izvodili i ostali učesnici ovog skupa.\nHelikopteri na "Letačkom danu" na Ponikvama\n„Ponikve“ su 25. septembra od Direktorata za civilni saobraćaj dobile bezbednosti sertifikat za saobraćaj aviona generalne avijacije, odnosno vauzduhoplova do 100 mesta. Aerodrom je trenutno osposoblje za dnevne letove u optimalnim uslovima.\nMinistar Antić na otvaranju aerodroma\n- Aerodrom neće sam po sebi doneti ono što mi želimo. Trebaće puno rada i energije da stimulišemo kompanije koje rade u avio biznisu da koriste ovaj aerodrom. Vlada Srbije će u tome pomoći, - poručio je ministar saobraćaja Aleksandar Antić.


DOJČE VELE: Na večeri kod Mogerinijeve na stolu datum za ulazak Srbije u EU | Ekspres.net\nDOJČE VELE: Na večeri kod Mogerinijeve na stolu datum za ulazak Srbije u EU\nDirektna razmena mišljenja između lidera Zapadnog Balkana i konsultacije sa EU kako bolje, brže i dalje na evropskom putu i unutar regiona – to su teme koje Mogerinijeva želi da konkretizuje pred sam kraj godine\nVisoka predstavnica EU za spoljnu politiku i bezbednost Federika Mogerini nastavlja započetu tradiciju neformalnog okupljanja lidera sa Zapadnog Balkana u sedištu Evropske diplomatske službe u Briselu, navodi Dojče vele.\nDirektna razmena mišljenja između lidera Zapadnog Balkana i konsultacije sa EU kako bolje, brže i dalje na evropskom putu i unutar regiona – to su teme koje Mogerinijeva želi da konkretizuje pred sam kraj godine.\nOna tako ostaje dosledna u svojoj više puta naglašenoj posvećenosti regionu i zalaganju za to da do kraja njenog mandata svih šest zemalja naprave konkretan i nepovratan napredak u približavanju EU. “Moj prioritet tokom narednih 12 do 18 meseci biće Zapadni Balkan odmah nakon pitanja evropske bezbednosti i odbrane”, poručila je Mogerinijeva još u junu ove godine.\nNjen glas bezrezervne podrške Zapadnom Balkanu i proširenju podržale su u godini na izmaku i najznačajnije institucije i zvaničnici EU. Evropski savet je u martu poručio regionu da “vrata EU ostaju otvorena” i obećao podršku na tom putu. Predsednik Evropske komisije Žan Klod Junker u svom govoru o stanju Unije takođe je izdvojio proširenje na Zapadni Balkan kao jednu od važnih tema za EU u narednom periodu.\n“Ukoliko želimo stabilnije susedstvo, moramo ponuditi kredibilnu perspektivu proširenja zemljama Zapadnog Balkana. Tokom ovog mandata Evropske komisije i Evropskog parlamenta neće biti novog proširenja jer uslovi za prijem nisu ispunjeni. Ali u budućnosti Evropska unija će imati više od 27 zemalja članica”, izjavio je tada Junker.\nOn je najavio i izradu Strategije o uspešnom pristupanju Srbije i Crne Gore EU do 2025. godine, što je i prva konkretna vremenska odrednica koju je Brisel uputio Zapadnom Balkanu kada je proširenje u pitanju. Očekuje se da će šefica diplomatije EU u ponedeljak uveče u Briselu naglasiti potrebu da region svojim radom adekvatno odgovori i iskoristi jasno pruženu šansu.\nPored pregleda dešavanja u godini za nama osnovna tema razgovora radne večere premijera sa Zapadnog Balkana biće koraci koji očekuju region u 2018. godini. “Predstojeća godina biće ključna. Evropska komisija radi na Strategiji za verodostojnu perspektivu proširenja Zapadnog Balkana koja će biti usvojena u februaru 2018. godine”, najavljuje Kristijan Danijelson, generalni direktor Direktorata Evropske komisije zadužen za susedstvo i pregovore o proširenju.\n“U aprilu ćemo imati redovni paket proširenja, gde ćemo dati ocene o tome gde se zemlje nalaze i gde bi trebalo da budu kada je reč o ulasku u EU. O tome će raspravljati i zemlje članice na samitu u junu. U međuvremenu, imaćemo i važan samit EU – Zapadni Balkan u Sofiji”, dodao je Danijelson.\nNezvanično, Evropska komisija u ovoj Strategiji predviđa kandidatski status za BiH do kraja 2019. godine i “zamah u pregovorima o članstvu” Albanije i Makedonije ukoliko Tirana sprovede pet reformskih prioriteta, a Skoplje reši problem imena sa Grčkom. U Briselu očekuju da će ova Strategija biti “ohrabrenje” i “ukazati na put” kojim zemlje Zapadnog Balkana treba da nastave u cilju približavanja i ulaska u EU.\nU Briselu naglašavaju da, iako institucije EU “naporno rade u okvirima politike proširenja”, zemlje regiona moraju da budu te koje će dati “osnovnu snagu i tempo” tom procesu radeći na sopstvenim unutrašnjim reformama, prvenstveno u cilju efikasnog i nezavisnog pravosuđa, borbe protiv organizovanog kriminala i korupcije, funkcionalnosti demokratskih institucija i slobode medija i izražavanja.\nOčekuje se da Mogerinijeva još jednom podseti lidere Zapadnog Balkana da će reforme u oblasti vladavine prava kao i regionalna saradnja ostati ključ za napredak na evropskom putu. Iako u Evropskoj službi za spoljne poslove navode da će na marginama radne večere u Briselu biti mogućnosti i za bilateralne razgovore kako premijera sa šeficom diplomatije EU tako i premijera međusobno, naglašava se da nije planiran odvojeni sastanak srpske i kosovske strane o normalizaciji odnosa.\nU Briselu ipak ne isključuju mogućnost da dijalog Srbije i Kosova može biti pomenut kao deo zajedničkih razgovora o regionalnim odnosima. Radna večera u Briselu biće prilika da se prvi put zvanično sretnu premijerka Srbije Ana Brnabić i premijer Kosova Ramuš Haradinaj.\nIstovremeno, ovo će biti prvi susret Haradinja i Mogernijeve posle prošlomesečnog debitantskog nastupa Haradinaja u Briselu koji je doveo do spekulacija o sukobu mišljenja šefice diplomatije EU i premijera Kosova o načinu vođenja dijaloga između Beograda i Prištine.\nTags briseleufederika mogeriniintegracijavečerazapadni balkan\nUTISCI SA TURNEJE: Odgovor zapuštenog Balkana INTERVJU, MARKO ĐURIĆ: Tačijev odlazak u Goraždevac je važan za pomirenje Datum ulaska u EU, onda dogovor s Prištinom IVICA DAČIĆ: Ruski centar u Nišu neće biti tema Atlanskog saveta


Lavrov: Ne volim teorije zavere, ali previše je slučajnosti - Sputnjik Srbija\n08:51 01 Jun 2020\n15:49 02.12.2018 (osveženo 20:40 02.12.2018) Preuzmite kraći link\nPredsednik Rusije Vladimir Putin bukvalno je nacrtao lideru Francuske Emanuelu Makronu i nemačkoj kancelarki Angeli Merkel šta se desilo u Kerčkom moreuzu, rekao je ministar inostranih poslova Rusije Sergej Lavrov.\n„Mislim da nisu mogli da ne čuju stav Rusije. Predsednik je bukvalno nacrtao kako se sve desilo, kako je to bila unapred smišljena provokacija i kako su pokušali da je realizuju“, rekao je Lavrov u intervjuu televiziji „Rusija 1“.\nOn je naglasio da su ruski graničari krajnje profesionalno ispunili svoje obaveze, „pokušavajući da spreče neželjeni incident“. Po rečima ministra, na ukrajinskim brodovima je pronađeno naređenje rukovodstva, u kojem se govorilo da treba krišom ući u neutralne vode, a zatim se probiti ispod Krimskog mosta kroz Kerčki moreuz.\n„Predsednik Rusije je lično o tome govorio svojim sagovornicima. Nisam čuo od njih bilo kakvu reakciju koja bi bila zasnovana na drugačijim činjenicama“, dodao je Lavrov.\nOvo je potvrdio televiziji i pomoćnik ruskog lidera Jurij Ušakov, koji je saopštio da je Putin bukvalno „crtao skicu, pokazujući kako su se ponašali ukrajinski vojnici“.\nPutin Merkelovoj i Makronu crtao incident u Kerčkom moreuzu\nLavrov nije isključio da je provokacija u Kerčkom moreuzu mogla biti povezana sa predstojećim sastankom Putina i američkog lidera Donalda Trampa.\n„Nisam pristalica teorija zavere i svih konspirativnih izmišljotina, ali u poslednje vreme desilo se previše slučajnosti. Uoči značajnih događaja iznenada se dešavaju neke provokacije“, rekao je ministar.\nOn je ukazao da se to dalje koristi za vršenje pritisaka, pored sankcija.


Najveći budžet u historiji Ministarstva: Za pomoć privredi 21 milion KM - Akta.ba\nNajveći budžet u historiji Ministarstva: Za pomoć privredi 21 milion KM\n04.02.2021. 10:03 / Izvor: Akta.ba\nBudžet Ministarstva privrede iznosi 61.071.280 KM što je najveći iznos od osnivanja ovog Ministarstva u okviru kojeg su rekordni iznosi za poticaje privredi u historiji KS, objavio je ministar privrede ovog kantona Adnan Delić.\nObzirom na negativne posljedice u privredi koje su izazvane pandemijom koronavirusa, kao podrška privredi u saniranju posljedica izazvane pandemijom planirana je pozicija grant sredstva podrške u svrhu saniranja negativnih posljedica korona virusa u iznosu od 21.000.000 KM.\nČetiri najvažnije stavke u budžetu koje podrazumijevanju poticajnu pomoć privredi u određenim iznosima su:\npoticaji poljoprivrednoj proizvodnji od 6.100.000 KM\npoticaji razvoju male privrede od 7. 000.000 KM\nfond podrške privredi zbog posljedica izazvanih korona pandemijom od 21.000.000 KM\nnfrastrukturalno uređenje i rješavanje imovinsko-pravnih odnosa u poslovnim i industrijskim zonama od 6.000.000 KM.\nSredstva će u prvom redu biti namijenjena realnom sektoru, spašavanju radnih mjesta, privrednih subjekata i pokretanju ekonomije.\n" Ohrabren sam činjenicom da smo uspjeli reorganizirati prioritete i napraviti nacrt budžeta čije stavke omogućavaju afirmativno djelovanje prvenstveno u suzbijanju negativnih ekonomskih posljedica pandemije bez uskraćivanja fokusa na razvojnim projektima i osnaživanju privrednih prilika u KS", kazao je Delić.


Putem Portala eUprava komunikacija sa bankama na „klik“ zahvaljujući novoj usluzi „Moji podaci za banku“ - Naša Mesta\nNaslovna Ekonomija Putem Portala eUprava komunikacija sa bankama na „klik“ zahvaljujući novoj usluzi „Moji...\nPredsednica Vlade Republike Srbije Ana Brnabić, guverner Narodne banke Srbije Jorgovanka Tabaković i direktor Kancelarije za IT i eUpravu dr Mihailo Jovanović prisustvovali su prezentaciji nove eUsluge ”Moji podaci za banku”.\nZahvaljujući ovoj usluzi koja je dostupna korisnicima Portala eUprave omogućena je komunikacija građana i banaka na „klik“ tj. omogućeno je da građani svoje podatke iz različitih državnih registara proslede banci od koje žele da dobiju ponudu za zaključenje ugovora o bankarskom proizvodu.\nPrezentaciji usluge su takođe prisustvovali Vladimir Vasić, generalni sekretar Udruženja banaka Srbije, kao i predsednici izvršnih odbora banaka koje su prve učestvovale u projektu , Marija Popović, predsednica Izvršnog odbora Mobi banke, Vladimir Bošković, član izvršnog odbora Sberbanke i Slavica Pavlović, predsednica Izvršnog odbora Eurobanke.\nUsluga „Moji podaci za banku“ nastala je kao nadogradnja usluge Moji podaci koja već postoji na Portalu eUprava i koja omogućava građanima uvid u njihove podatke koji se nalaze u različitim državnim registrima, kao na primer u Centralnom registru stanovništva, Centralnom registru obaveznog socijalnog osiguranja, u registrima PIO fonda, Poreskoj upravi i u drugim državnim evidencijama.\nOna omogućava građanima da koriste svoje podatke u interakciji sa bankama kad apliciraju za bankarske proizvode, tako da ne moraju da odlaze na šaltere ni javne uprave ni banaka.\n„Danas pomeramo granice u digitalizaciji našeg društva i omogućavamo građanima da komuniciraju i sa privredom na klik. Usluga „Moji podaci za banku“ je posebna jer je prvi put da je sama elektronska usluga razvijena zajedno sa privredom. Kroz zajednički rad na softverskom rešenju sa strane Kancelarije za IT i eUpravu i banaka, međusobno se učilo, ali su se razmenjivala i iskustva, a sve u cilju da se izađe u susret građanima“, izjavila je predsednica Vlade Srbije Ana Brnabić.\nOna je dodala da se posebno zahvaljuje bankama koje su učestvovale u pilot projektu i pozvala sve druge banke da se priključe i uvedu ovu mogućnost svojim korisnicima.\n„ Elektronska usluga „Moji podaci za banku“ upravo predstavlja korak dalje u razvoju eUprave jer je građanima i korisnicima Portala eUprava omogućeno da svoje podatke proslede banci od koje žele da dobiju ponudu za zaključenje ugovora o bankarskom proizvodu. Uslugu mogu da pokrenu eGrađani odnosno oni koji se na Portal eUprava prijave kvalifikovanim elektrosnkim sertifikatom ili putem mobilnog telefona (dvofaktorska autentikacija)“, rekao je dr Mihailo Jovanović, direktor Kancelarije za IT i eUpravu.\nNakon predstavljanja projekta, Marija Popović, predsednica Izvršnog odbora Mobi Banke zahvalila se Vladi Srbije na partnerstvu i Narodnoj Banci na ključnom doprinosu digitalizaciji bankarskog sektora.\n„Ovaj projekat kao prvi projekat saradnje privatnog i javnog sektora u ovom obimu – predstavlja prekretnicu u istoriji digitalizacije u našoj zemlji. Ove prekretnice ne bi bilo da nije ambiciozne i agilne agende digitalizacije po kojoj je naša zemlja u mnogome ispred velikog broja drugih ne samo u Evropi, već i na svetu. Hvala na viziji i odlučnosti predsednici Vlade i njenom timu iz Kabineta i Kancelarije za IT i eUpravu. Posebno hvala i Guverneru, gospođi Tabaković, na svemu što je uradila za stabilnost bankarskog sektora u ovim jako teškim okolnostima. U velikoj oluji koju smo prebrodili, imali smo iskusnog i mudrog kapetana“, zaključila je predsednica Mobi Banke.\nSberbank Srbija se sa velikim zadovoljstvom uključila u projekat „Moji podaci za banku“. Ovakvi projekti ubrzavaju digitalizaciju našeg društva i menjaju korisničko iskustvo. Istovremeno, na ovaj način proizvodi Sberbank Srbija će postati još dostupniji svim građanima.\nUz veliku podršku Vlade Republike Srbije i Udruženja banaka Srbije, svi klijenti već od danas mogu da nam u digitalnoj formi, preko portala eUprava, proslede svoje podatke i dokumentaciju neophodne za odobrenje željenog kredita. To znači da više nije potrebno da različite potvrde, izvode i dokumentaciju donesu fizički u neku od naših ekspozitura, već sve to mogu da urade putem portala eUprava.\nProjekat „Moji podaci za banku“ će u mnogome ubrzati i olakšati postupak dobijanja kredita u Sberbank, što je za korisnike bankarskih usluga jedna od najvažnijih stvari. Ovo je samo početak našeg daljeg zajedničkog rada u kreiranju digitalnog identiteta, što će značajno unaprediti poslovanje i kreirati nove digitalne procese.\n“Velika nam je čast i zadovoljstvo što se nalazimo među prve tri banke koje su deo ovako značajnog inovativnog programa kao što je „Moji podaci za banku“. Eurobank kontinuirano radi na usavršavanju procesa i proizvoda, uz istovremeno usvajanje inovacija, u skladu sa mogućnostima i prilikama koje digitalizacija donosi. Verujem da će usluga „Moji podaci za banku“ doprineti u pružanju jedinstvenog korisničkog iskustva našim klijentima, i da će pomoći da procese učinimo još bržim i efikasnijim“ – izjavila je Slavica Pavlović, predsednik Izvršnog odbora Eurobanke.\nPrethodni tekstRok za podnošenje prijave za eko-taksu za 2021. godinu do 31. jula\nSledeći tekstVujović: U projekte zaštite zemljišta ulažemo 333 miliona dinara\nIstiče rok za uplatu druge rate godišnjeg poreza na imovinu


Brnabić: Za SNS radim van radnog vremena\n- Da sam došla prvi put u Zaječar kao predsednica Vlade, onda biste mogli da me optužite za funkcionersku kampanju, ali s obzirom na to da mi je ovo četvrti put, verujem da ne možete. Došla sam da skrenem pažnju na neke izuzetno važne stvari - rekla je premijerka novinaru portala Glas Zaječara, jer je prethodnih dana taj grad posetio i predsednik Srbije Aleksandar Vučić.\n- Ne stidim se što sam član SNS-a i što radim za svoju stranku, ali uvek za nju radim van svog radnog vremena - vikendom i uveče. SNS je u tom smislu dala jedan drugačiji pogled na to šta je funkcionerska kampanja, šta je stranka, a šta je ono što morate da radite za državu - naglasila je ona.\nBrnabić je rekla da "dosta dobro" ide u Zaječaru, što se vidi i po odzivu građana na vakcinaciju, ali i po privredi koja je sve "jača i otpornija".\n- U okviru programa "Moja prva plata" imamo 110 mladih iz Zaječara koji su zaposleni. Privreda je sve jača i otpornija. Mislim da to nije funkcionerska kampanja, već time skrećem pažnju na izuzetno dobar primer koji treba svi da prate - kazala je ona.\nKarikatura o NATO: Nama bombe, Vučiću i Tomi novi stanovi\nVesića za predsednika FSS, pa neka zabetonira stadione


Uvođenje u vojnu evidenciju do 28. februara | Ami Naxi Radio 89.7Mhz\nNa osnovu Zakona o vojnoj, radnoj i materijalnoj obavezi Ministarstvo odbrane Republike Srbije poziva lica muškog pola rođena 2004. godine da ispune svoju zakonsku obavezu i uvedu se u vojnu evidenciju. Obavezi uvođenja u vojnu eviudenciju podležu i lica muškog pola starijih godišta, rođena od 1992. do 2003. godine, koja iz bilo kojih razloga nisu uvedena u evidenciju vojnih obveznika.\nUvođenje u evidenciju po opštem pozivu može se izvršiti u nadležnom Centru Ministartsva odbrane za lokalnu samoupravu ili opštinskoj kancelariji, a prema mestu prebivališta, do 28. februara 2022. godine. U Kikindi se uvođenje u evidenciju može izvršiti svakog radnog dana u periodu od 9 do 13 časova, u Centru Ministarstva odbrane, u Ulici Kralja Petra I 37.\nLice koje se uvodi u evidenciju treba da pokaže ličnu kartu na uvid, a ukoliko je ne poseduje, državljanstvo Republike Srbije dokazuje Izvodom iz matične knjige rođenih ili Uverenjem o državljanstvu. Lica koja borave u inostranstvu dužna su da se, radi uvođenja u vojnu evidenciju, jave najbližem diplomatsko-konzularnom predstavništvu Republike Srbije. Neodazivanje opštem pozivu povlači odgovornost u skladu sa Zakonom o vojnoj, radnoj i materijalnoj obavezi.


Srednjoškolci se uključili u akciju „Da opet čujemo cvrkut vrabaca“ – Ozon Media\nSremska Mitrovica – Ruralni centar Sova iz Sremske Mitrovice realizuje projekat podržan od strene kompanije „EATON electric doo“ pod nazivom „Umreženi ekološki odgovor – Da opet čujemo cvrkut vrabaca“.\nProjekat ima za cilj da poveća mogućnosti za gnežđenje i hranjenje ptica pevačica, pre svega vrabaca koji su bitan deo svakog, pa i urbanog ekosistema.\nAktivnosti koje dovode do realizacije cilja su sadnja drveća po škloskim dovrištima uz saradnju sa nastavničkim kadrom i učesnicima.\nDo sada je Centar Sova akciju sadnje realizovao u nekoliko škola. U decembra sadnicama je obogaćeno dvorište Srednje medicinske škole „Draginja Nikšić“, a pre neki dan i Srednje ekonomske škole „9. maj“. Podršku su pružili volonteri đačkog parlamenta ekonomske škole i maturati medicinske škole.\nNaredna škola u kojoj će akcija biti organizovana je Srednja tehnička škola „Nikola Tesla“.\n„Celokupan projekat bio je planiran da se proširi i na druge škole koji je bi pratila edukativna predavanja (deo predavanja odrađen tokom 2017.), ali nam Gradska uprava za saobraćaj, inspekcijske i komunalne poslove uprskos potpisnanom ugovoru dobijenom po konkursu iz 2017. godine nije prebacila sredstva. Nadamo se boljoj saradnji sa gradskim upravama kako bi ekološki odgovr bio umreženiji i kvalitetniji“, rekao je za Ozon Marko Cvijanović, predstavnik Ruralnog centra Sova.\nOn se zahvalio donatoru, kompaniji „EATON“ na odobrenim sredstvima, logistici, nastavničkom kadru srednje medicinske i ekonomske škole, kao i svim volonterima koju su učestvovali u realizaciji sađenja drveća.\nVremenska prognoza za narednu nedelju: Sutra osetno hladnije\nBroj poseta: 54074099


U potrazi za novim oblicima reklamiranja\nKako dopreti do kupaca? Kako skrenuti pažnju? Kako uvećati prihode od prodaje reklamnog prostora (vremena)? Ovo su pitanja koja danas sebi postavljaju Internet kompanije, podjednako i web portali i online trgovci.\nPosle novih dimenzija banera, upotrebe animacije i zvuka, kao i različitih oblika ciljnog marketinga, postoje ideje o kreiranju „pametnih“ reklama koje će biti u skladu sa interesovanjima potencijalnih kupaca. Najnovija ideja ove vrste potiče od kompanije Amazon, najvećeg online trgovca na svetu.\nU cilju povećanja prodaje muzičkih CD-ova, Amazon korisnicima Winamp-a (vodećeg MP3 plejera) nudi softver dodatak, koji je još uvek u fazi testiranja. Pomenuti dodatak preporučuje nova izdanja ljubiteljima muzike, koja je moguće kupiti kod Amazon-a. Takve preporuke imaju u vidu ono što korisnik Winamp-a trenutno sluša, pronalaze muziku istog autora ili slične žanrovske orijentacije.\nOvakva ideja se nalazi u osnovi novog softvera, ali se čini da nije razrađena u dovoljnoj meri. Oko 3.600 dobrovoljaca koji su skinuli dodatak i instalirali ga, uglavnom tvrde da nisu zadovoljni – preporuke (reklame) se ili ponavljaju više puta, ili nemaju veze sa muzikom koju korisnik u tom trenutku sluša.\nNedorađena ideja i neuspešna realizacija sigurno neće privući mnogo korisnika, ali pokazuju u kome će se smeru reklame (možda) razvijati. Takođe, za ovakve tehnologije vlada veliko interesovanje ne samo kod prodavaca tradicionalnih nosača zvuka, već i kod sajtova koji svoje poslovanje baziraju na prodaji MP3 fajlova i naplaćivanju pretplate za korišćenje mogućnosti razmene muzičkih datoteka.


Konačni rezultati izbora u GO Medijana\nPočetak/Stare vesti/Izbori 2016/Konačni rezultati izbora u GO Medijana\nVioleta Milićević 9. maja 2016.\nNa ponovljenim izborima za odbornike Skupštine Gradske opštine Medijana na osnovu 100 odsto obrađenog materijala, najveći broj glasova pripao je Srpskoj naprednoj stranci, 30,32 odsto, saopštila je Opštinska izborna komisija. Za njima je koalicija okupljena oko Demokratske stranke, koja je osvojila 17,68 odst, a zatim lista „Dosta je bilo“ sa 15,78 odsto.\nSocijalistička partija Srbije prema podacima Opštinske izborne komisije osvojila je 10,25 odsto glasova.\nCenzus su prešle i liste „Iskreno za Niš“ generala Mome Stojanovića sa 7,27 odsto i DSS-Dveri, sa 5,83.\n„Aleksandar Vučić-Srbija pobeđuje – 10 mandata\n„Niš moj grad“- DS, NPS, SDS LDP – 6 mandata\n„Dosta je bilo“- 5 mandata\n„Ivica Dačić-SPS, JS“- 3 mandata\n„DSS-DVERI- 2 mandata\n„Iskreno za Niš“-general Moma Stojanović – 1 mandata\nNeposredno pred zatvaranje biračkih mesta u 20 sati izlaznost u GO Medijana je bila oko 26%, saopštila je opštinska izborna komisija. Poređenja radi, na izborima održanim 24. aprila izlaznost je bila preko 55%.\nNa teritoriji GO Medijana upisano je 81 113 glasača koji su mogli da glasaju na 48 biračkih mesta.\nSva biračka mesta otvorena su na vreme jutros u 7 sati. Izbornoj komisiji GO Medijana do zatvaranja biračkih mesta nije prijavljena ni jedna nepravilnost.\nGO Medijana izbori 2016 ponovljeni izbori Upravi sud


Fanovi Jelene Karleuše čekaju odgovor - hoće li prihvatiti izazov?! (Video) - ShowBiz - Region - Vesti - Svet Plus\n22:17 21. AVG 2014.\nSvetska humanitarna akcija polivanja ledom "Ice Bucket Challenge" (Ledeni izazov) koja je krenula iz SAD, brzo je prihvaćena i kruži celim svetom, a za cilj ima prikupljanje pomoći za borbu protiv amiotrofične lateralne skleroze.\nPoznata lica se polivaju ledenom vodom i potom pozivaju druge javne ličnosti da se u roku od 24 sata pridruže akciji i učine to isto. Danas u toku dana izazovu su se odazvali lider LDP-a Čedomir Jovanović i naša najpoznatija starleta Stanija Dobrojević, a kao sledeću osobu koja treba da odgovori na ledeni izazov nominovali su Jelenu Karleušu.\nPevačica se još uvek nije oglasila povodom izazova koji joj je upućen, ali s obzirom da je poznata po tome da se odaziva svim humanitarnim akcijama, verujemo da ćemo uskoro imati prilike da vidimo i njen snimak.\nLedeni izazovJelena KarleušaStanija DobrojevićJelena KarleusaStanija Dobrojevic


LOKACIJA: Luksuzni hotel nalazi se u samom centru grada Sus nadomak medine, glavnih trgovačkih ulica i korniša - popločanog šetališta kraj mora. Aerodrom u Tunisu, Cartage, udaljen je 153 km, a aerodrom u Monastiru 17 km.\nHOTELSKA PONUDA: Recepcija, nekoliko restorana sa japanskom, španskom i mediteranskom kuhinjom, nekoliko barova, kafe, 3 bazena na otvorenom od kojih je jedan sa morskom vodom, dečiji bazen, zatvoren bazen, thalasso & spa centar, salon lepote, fitness centar, dečije igralište i mini klub, kongresni centar, menjačnica, ambulanta, prostorija za prtljag, besplatan wifi internet na javnim površinama i u sobama. Sportska ponuda hotela: stoni tenis, odbojka na pesku, padobranstvo i razni vodeni sportovi. Pojedine hotelske usluge zahtevaju prethodnu rezervaciju, doplatu ili depozit koji se vraća prilikom odlaska.\nSOBE: Hotel ima 618 soba i apartmana visokog standarda komfora. Sobe imaju balkon ili terasu, klimatizovane su, imaju kupatilo, fen, satilitsku LCD TV, telefon, sef, bežični internet, apparat za kafu i čaj, mini bar.\nPLAŽA: Hotel ima direktan izlaz na dugu i široku peščanu plažu. Ležaljke sa dušecima i suncobrani na bazenu i na plaži se ne naplaćuju, dok je za peškire neophodan depozit.